pythainlp/thai-wiki-dataset-v4 huggingface dataset:
ฮิเดโอะ โคจิมะ

ฮิเดโอะ โคจิมะ (อักษรโรมัน: Hideo Kojima; เกิด24 สิงหาคม ค.ศ. 1963 –) เป็นทั้งนักออกแบบ, ผู้กำกับ, ผู้อำนวยการผลิต และนักเขียนวิดีโอเกมชาวญี่ปุ่น
เขาได้รับการยกย่องในฐานะนักประพันธ์ภาพยนตร์ที่โดดเด่นแห่งโลกวิดีโอเกม โดยเขาได้พัฒนาความหลงใหลในภาพยนตร์แอ็กชันผจญภัยและวรรณกรรมในช่วงวัยเด็กและวัยรุ่น ใน ค.ศ. 1986 เขาได้รับการว่าจ้างจากบริษัทโคนามิ ที่เขาออกแบบและเขียน"เมทัลเกียร์" (ค.ศ. 1987) สำหรับเอ็มเอสเอกซ์2 ซึ่งเป็นเกมที่วางรากฐานสำหรับเกมลอบเร้น และซีรีส์"เมทัลเกียร์" ซึ่งเป็นผลงานที่รู้จักกันดีและเป็นที่ชื่นชมมากที่สุด หัวเรื่องที่อุทิศให้เขาในฐานะหนึ่งในนักออกแบบวิดีโอเกมที่ได้รับการยกย่องมากที่สุดคือ"เมทัลเกียร์โซลิด" (ค.ศ. 1998) สำหรับเพลย์สเตชัน เขายังเป็นที่รู้จักจากการผลิตซีรีส์"โซนออฟเอนเดอส์" รวมถึงเขียนและออกแบบ"สแนตเชอร์" (ค.ศ. 1988) และ"โพลิซนอตส์" (ค.ศ. 1994) ซึ่งเป็นเกมกราฟิกผจญภัยที่ได้รับการยกย่องในการนำเสนอในรูปแบบภาพยนตร์
ใน ค.ศ. 2005 โคจิมะได้ก่อตั้งโคจิมะโปรดักชันส์ ซึ่งเป็นซอฟต์แวร์เฮาส์ที่ควบคุมโดยโคนามิ และใน ค.ศ. 2011 เขาได้รับการแต่งตั้งเป็นรองประธานของโคนามิดิจิทัลเอนเตอร์เทนเมนต์ กระทั่ง ค.ศ. 2015 โคจิมะโปรดักชันส์ได้แยกตัวออกจากโคนามิ และกลายเป็นสตูดิโออิสระ เกมแรกของพวกเขาคือ"เดธสแตรนดิง" ซึ่งเปิดตัวใน ค.ศ. 2019 โคจิมะยังมีส่วนร่วมในนิตยสาร"โรลลิงสโตน" โดยเขียนคอลัมน์เกี่ยวกับความเหมือนและความแตกต่างระหว่างภาพยนตร์และวิดีโอเกม ส่วนในวันที่ 10 พฤศจิกายน ค.ศ. 2019 โคจิมะได้รับรางวัลบันทึกสถิติโลกกินเนสส์สองรางวัลสำหรับผู้กำกับวิดีโอเกมที่มีผู้ติดตามมากที่สุดในทวิตเตอร์และอินสตาแกรม
ชีวิตในวัยเด็ก.
ฮิเดโอะ โคจิมะ เกิดเมื่อวันที่ 24 สิงหาคม ค.ศ. 1963 ที่เขตเซตางายะ โตเกียว ประเทศญี่ปุ่น และเป็นบุตรคนสุดท้องในจำนวนสามคน พ่อของเขาชื่อคินโง เป็นเภสัชกรที่เดินทางไปทำธุรกิจบ่อยครั้ง และตั้งชื่อโคจิมะตามชื่อที่พบบ่อยที่สุดในบรรดาแพทย์ที่เขาพบ เมื่อเขาอายุสี่ขวบ ครอบครัวของเขาย้ายไปที่โอซากะ ประเทศญี่ปุ่น เมื่ออธิบายถึงช่วงชีวิตในวัยเด็กของเขา โคจิมะกล่าวว่ามันเป็นการเปลี่ยนแปลงสภาพแวดล้อมอย่างกะทันหัน และหลังจากนั้นเขาก็ใช้เวลาส่วนใหญ่อยู่ในบ้าน, ดูโทรทัศน์ หรือทำหุ่นจำลอง ในขณะที่ครอบครัวอาศัยอยู่ในโอซากะ พ่อแม่ของเขาได้เริ่มประเพณีของครอบครัวที่ดูภาพยนตร์ด้วยกันทุกคืน และเขาไม่ได้รับอนุญาตให้เข้านอนจนกว่าภาพยนตร์ดังกล่าวจะจบลง พวกเขาชื่นชอบภาพยนตร์แนวยุโรป, ตะวันตก และสยองขวัญ รวมถึงไม่จำกัดประเภทของภาพยนตร์ที่เขาได้รับอนุญาตให้ดู
โคจิมะได้สนใจเรื่องการสร้างภาพยนตร์เมื่อเพื่อนนำกล้องซูเปอร์ 8 มาที่โรงเรียน ซึ่งพวกเขาเริ่มถ่ายทำภาพยนตร์ด้วยกัน โดยเรียกเก็บเงินจากเด็กคนอื่น ๆ 50 เยนเพื่อดูพวกมัน โคจิมะหลอกพ่อแม่ของเขาให้จัดหาเงินทุนสำหรับการเดินทางไปเกาะนอกชายฝั่งของญี่ปุ่น โดยไม่ได้บอกพวกเขาว่าเขาต้องการถ่ายทำที่นั่น โดยแทนที่จะถ่ายทำ เขากลับใช้เวลาไปกับการว่ายน้ำ และในวันสุดท้ายได้เปลี่ยนโครงเรื่องเป็นเรื่องเกี่ยวกับซอมบี โดยที่เขาไม่ได้แสดงภาพยนตร์เรื่องนี้ให้พ่อแม่เห็น
เมื่อโคจิมะเข้าสู่วัยรุ่น ครอบครัวของเขาได้ย้ายไปอยู่ที่คาวานิชิ จังหวัดเฮียวโงะ ในภูมิภาคคันไซของประเทศญี่ปุ่น โดยเมื่อเขาอายุได้ 13 ปี บิดาของเขาก็เสียชีวิต ซึ่งโคจิมะได้พูดคุยถึงผลกระทบจากการเสียชีวิตของพ่อในบทสัมภาษณ์ และความยากลำบากทางการเงินที่ครอบครัวของเขาต้องเผชิญในเวลาต่อมา เขาเข้าเรียนที่มหาวิทยาลัยเพื่อศึกษาเศรษฐศาสตร์ และที่นั่นเองที่เขาได้ตัดสินใจเข้าร่วมอุตสาหกรรมวิดีโอเกม นอกจากนี้ เขาได้เขียนนวนิยายในขณะที่เรียนรวมถึงเรื่องสั้นในวิทยานิพนธ์ของเขา
สงครามกลางเมืองซูดานใต้

สงครามกลางเมืองซูดานใต้ เป็นสงครามกลางเมืองในซูดานใต้ระหว่างกองทัพของรัฐบาลและฝ่ายต่อต้าน ในเดือนธันวาคม ค.ศ. 2013 ประธานาธิบดีกีร์กล่าวหา Riek Machar อดีตรองประธานาธิบดีกับผู้อื่นอีก 10 คนว่าพยายามก่อรัฐประหาร Machar ปฏิเสธข้อกล่าวหาและหลบหนีไปนำ SPLM – ฝ่ายต่อต้าน (SPLM-IO) ทำให้เกิดการต่อสู้ระหว่าง Sudan People's Liberation Movement (SPLM) กับ SPLM-IO ซึ่งภายหลังลุกลามเป็นสงครามกลางเมือง ทหารยูกันดาสู้รบร่วมกับกำลังรัฐบาลซูดานใต้ต่อกบฏ สหประชาชาตินำผู้รักษาสันติภาพเข้าในประเทศตามภารกิจสหประชาชาติในซูดานใต้ (UNMISS)
คาดว่ามีผู้เสียชีวิตจากสงครามประมาณ 400,000 คน ณ เมษายน ค.ศ. 2018 ซึ่งรวมความโหดร้ายที่สำคัญอย่างการสังหารหมู่ที่ Bentiu ใน ค.ศ. 2014 ถึงแม้ว่าทั้งสองฝ่ายมีผู้สนับสนุนการแบ่งแยกทางชาติพันธุ์ในประเทศ แต่การต่อสู้ที่ตามมาก็มีนัยยะทางชาติพันธุ์ กลุ่มชาติพันธ์ Dinka ของกีร์ถูกกล่าวหาว่าโจมตีกลุ่มชาติพันธุ์อื่นและกลุ่มชาติพันธ์ุ Nuer ของ Machar ก็ถูกกล่าวหาว่าโจมตีกลุ่มชาติพันธุ์ Dinka มีประชากรพลัดถิ่นมากกว่า 4 ล้านคน ในจำนวนนี้มีประมาณ 1.8 ล้านคนที่พลัดถิ่นในประเทศ และประมาณ 2.5 ล้านที่หนีไปประเทศเพื่อนบ้าน โดเฉพาะประเทศยูกันดาและซูดาน การต่อสู่ที่ใจกลางพื้นที่การเกษตรทางตอนใต้ของประเทศทำให้มีประชากรอดอยากสู่ถึง 6 ล้านคน ทำให้ในบางพื้นที่เกิดทุกภิกขภัยขึ้น เศรษฐกิจของประเทศก็ได้รับผลกระทบ โดยรายงานจาก IMF ในเดือนตุลาคม ค.ศ. 2017 ระบุว่ารายได้จริงถูกลดครึ่งหนึ่งมาตั้งแต่ ค.ศ. 2013 และอัตราเงินเฟ้อมีมากกว่า 300% ต่อปี
ฟุตบอลเมเนเจอร์ 2017

ฟุตบอลเมเนเจอร์ 2017  เป็นเกมจำลองการบริหารทีมฟุตบอล พัฒนาโดยสปอตส์อินเตอร์แอ็คทีฟ และจัดจำหน่ายโดยเซก้า จำหน่ายเมื่อวันที่ 4 พฤศจิกายน ค.ศ. 2016 ในระบบปฏิบัติการไมโครซอฟท์ วินโดวส์, โอเอสเทน และลินุกซ์
แอนน์ ซัลลิแวน

โจแอนนา แมนสฟิลด์ ซัลลิแวน เมซี (14 เมษายน ค.ศ. 1866 — 20 ตุลาคม ค.ศ. 1936) หรือที่รู้จักกันในชื่อ แอนน์ ซัลลิแวน  เป็นครูชาวอเมริกัน ที่รู้จักกันดีสำหรับการเป็นผู้สอนและสหายตลอดชีวิตของเฮเลน เคลเลอร์ ตอนอายุห้าขวบ เธอมีอาการโรคริดสีดวงตา โดยติดเชื้อทางดวงตา ซึ่งดวงตาข้างซ้ายบอด และไม่มีทักษะการอ่านหรือการเขียน ทั้งนี้ เธอได้รับการศึกษาในฐานะนักเรียนที่โรงเรียนเพอร์กินสำหรับคนตาบอด โดยสำเร็จการศึกษาแล้วได้มาเป็นครูของเคลเลอร์เมื่อเธออายุ 20 ปี
จักรพรรดิฮิงาชิยามะ

อาซาฮิโตะ  ได้รับการเลื่อนพระเกียรติหลังสวรรคตเป็น จักรพรรดิฮิงาชิยามะ (21 ตุลาคม ค.ศ. 1675 – 16 มกราคม ค.ศ. 1710) เป็นจักรพรรดิญี่ปุ่นองค์ที่ 113 ตามลำดับการสืบราชบัลลังก์แบบดั้งเดิม ครองสิริราชสมบัติระหว่าง ค.ศ. 1687 จนกระทั่งสละราชสมบัติใน ค.ศ. 1709 ตรงกับศักราชเก็นโรกุในยุคเอโดะ
เหตุการณ์ในพระชนม์ชีพของฮิงาชิยามะ.
ในปี เท็นนะ ที่ 2 ตรงกับ ค.ศ. 1682 เจ้าชายอะซะฮิโตะขณะมีพระชนมายุเพียง 7 พรรษาได้รับการสถาปนาจากจักรพรรดิเรเง็งผู้เป็นพระราชบิดาให้ขึ้นเป็นรัชทายาทและผู้สืบราชบัลลังก์โดยได้มีการจัดงานเฉลิมฉลองอย่างยิ่งใหญ่หลังจากเว้นว่างไปกว่า 300 ปี
จักรพรรดิเรเง็งได้สละราชบัลลังก์ให้กับเจ้าชายอะซะฮิโตะพระชนมายุเพียง 11 พรรษาขึ้นเป็น จักรพรรดิฮิงะชิยะมะ เมื่อวันที่ 21 เดือน 3 ปี โจเคียว ที่ 4 ตรงกับวันที่ 2 พฤษภาคม ค.ศ. 1687 โดยได้จัดพิธีราชาภิเษกในอีก 4 วันต่อมาคือวันที่ 25 เดือน 3 ปี โจเคียว ที่ 4 ตรงกับวันที่ 6 พฤษภาคม ค.ศ. 1687 หลังจากสละราชบัลลังก์แล้วอดีตจักรพรรดิเรเง็งได้เสด็จไปประทับที่ พระราชวังหลวงเซนโต
ซึ่งพระนามของพระองค์มีที่มาจากชื่อเขต ๆ หนึ่งใน นครเคียวโตะ คือ เขตฮิงะชิยะมะ โดยในรัชสมัยนี้ความสัมพันธ์ของราชสำนักกับบะคุฟุเริ่มดีขึ้น
หลังจากครองสิริราชสมบัติได้ 22 ปีจักรพรรดิฮิงะชิยะมะได้สละราชบัลลังก์ให้กับเจ้าชายยะซุฮิโตะพระราชโอรสองค์ที่ 5 ขึ้นสืบราชบัลลังก์เป็น จักรพรรดินะกะมิกะโดะ เมื่อวันที่ 21 เดือน 6 ปี โฮเอะ ที่ 6 ตรงกับวันที่ 27 กรกฎาคม ค.ศ. 1709 โดยอดีตจักรพรรดิฮิงะชิยะมะได้กุมพระราชอำนาจเหนือพระราชโอรสพร้อมกับอดีตจักรพรรดิเรเง็ง
หลังจากอดีตจักรพรรดิฮิงะชิยะมะเป็น ไดโจเท็นโน (มหาธรรมราชา) ได้ไม่กี่เดือนก็ประชวรและเสด็จสวรรคตอย่างกะทันหันเมื่อวันที่ 17 เดือน 12 ปี โฮเอะ ที่ 6 ตรงกับวันที่ 16 มกราคม ค.ศ. 1710 ขณะมีพระชนมายุเพียง 34 พรรษา
พระบรมวงศานุวงศ์.
ฮิงาชิยามะมีพระราชโอรสธิดาอย่างน้อย 11 พระองค์
เจมส์ เวียร์ (นักฟุตบอล)

เจมส์ เวียร์ (ชื่อจริง : เจมส์ ไมเคิล เวียร์ (เกิด 4 สิงหาคม 2538) เป็นอดีตนักฟุตบอลอาชีพชาวอังกฤษในตำแหน่ง มิดฟิลด์ 
ระดับสโมสร.
แมนเชสเตอร์ยูไนเต็ด.
เวียร์เกิดที่ เปรสตัน เริ่มต้นการเป็นนักฟุตบอลโดยได้เข้าร่วมศูนย์ฝึกและทีมเยาวชนของทีมในท้องถิ่นอย่าง เปรสตัน นอร์ท เอนด์ เมื่อปี ค.ศ. 2005 ขณะอายุเพียง 10 ปีหลังจากนั้นจึงได้ย้ายมาร่วมศูนย์ฝึกและทีมเยาวชนของทีมปีศาจแดง แมนเชสเตอร์ยูไนเต็ด ก่อนจะได้รับสัญญาเป็นนักฟุตบอลอาชีพจากทีมปีศาจแดงเมื่อปี ค.ศ. 2014 ขณะอายุได้ 19 ปีและได้ประเดิมสนามในนามทีมชุดใหญ่ในช่วงปลายฤดูกาล 2015 — 2016 ในนัดที่ทีมปีศาจแดงในยุคของ ลูวี ฟัน คาล เปิด โอลด์แทรฟฟอร์ด เอาชนะ อาร์เซนอล ไป 3 – 2 โดยเวียร์ได้ลงสนามมาเป็นตัวสำรองแทน อันเดร์ เอร์เรรา ในช่วงทดเวลาบาดเจ็บเมื่อวันที่ 28 กุมภาพันธ์ ค.ศ. 2016 ขณะอายุได้ 20 ปีแต่หลังจากนั้นเวียร์ก็ไม่ได้มีโอกาสลงสนามอีกเลยจึงตัดสินใจย้ายไปร่วมทีม ฮัลล์ซิตี้ ในช่วงวันสุดท้ายของตลาดซื้อ - ขายนักเตะรอบแรก
ฮัลล์ซิตี.
เวียร์ได้ตัดสินใจย้ายมาร่วมทีม ฮัลล์ซิตี เมื่อวันที่ 31 สิงหาคม ค.ศ. 2016 ด้วยสัญญา 3 ปีและได้ประเดิมสนามในนามทีมชุดใหญ่ให้กับฮัลล์ซิตีในศึก อีเอฟแอลคัพ นัดที่ฮัลล์ซิตีออกไปเยือน สโตกซิตี ที่สนาม เบท 365 สเตเดียม และเอาชนะไป 2 – 1 เมื่อวันที่ 21 กันยายน ค.ศ. 2016
แพลเน็ตโคสเตอร์

แพลเน็ตโคสเตอร์  เป็นเกมจำลองการสร้างและบริหารจัดการ พัฒนาและจัดจำหน่ายโดยฟรอนเทียร์ดีเวลล็อปเมนส์ ออกจำหน่ายวันที่ 17 พฤศจิกายน ค.ศ. 2016 เกมดังกล่าวเป็นเกมที่สืบทอดจากวิดีโอเกมชุดโรลเลอร์คอสเตอร์ไทคูน ซึ่งวิดีโอเกมชุดที่สาม พัฒนาโดยฟรอนเทียร์เช่นเดียวกัน
รูปแบบการเล่น.
"แพลเน็ตโคสเตอร์" เป็นเกมจำลองการสร้างและบริหารจัดการ โดยผู้เล่นสามารถสร้างรูปแบบสวนสนุกและรถไฟเหาะที่แตกต่างกันได้ ซึ่งผู้เล่นที่สร้างสถานที่ที่น่าสนใจสามารถเผยแพร่ผ่านเครื่องมือที่เรียกว่า "กลอบัลวิลเลจ" ในเกมมีมาสค็อตถึง 10 ตัวด้วยกัน
ก่อนที่จะเริ่มเกมผู้เล่นต้องสร้างตัวละครของตนเอง หลังจากนั้นผู้เล่นต้องเลือกโหมดเกมระหว่าง 3 โหมดคือ แซนด์บ็อกซ์, ชาเลนจ์ และแคเรียร์ ซึ่งคล้ายคลึงกับ "โรลเลอร์ โคสเตอร์ ไทคูน 3"ที่พัฒนาโดยฟรอนเทียร์ดีเวลลอปเมนต์ส ในโหมดแซนด์บ็อกซ์ผู้เล่นสามารถสร้างรูปแบบของสวนสนุกตัวเองบนพื้นที่ ในโหมดชาเลนจ์ผู้เล่นต้องสร้างสวนสนุกนันทนาการบนพื้นที่ว่าง (เหมือนแซนด์บ็อกซ์) แต่จะถูกจำกัดจำนวนทุน ในแคเรียร์โหมด ผู้เล่นต้องทำบางสิ่งอย่างเล็กกว่าในชาเลนจ์โหมดให้สำเร็จ เช่นการสร้างรถไฟเหาะ หรือจ้างภารโรง การเปิดตัวครั้งแรกของเกมใน อีจีเอกซ์ 2016 ผู้พัฒนาได้เผยฟีเจอร์ใหม่ในเกมที่เรียกว่า "แครชโหมด" ผู้เล่นสามารถสร้างรถไฟเหาะที่ไม่สมบูรณ์และปล่อยให้ชนกับผู้ที่เข้าสวนสนุกได้
เอ็สเอ็ส-โทเทินค็อพฟ์แฟร์เบ็นเดอ

เอ็สเอ็ส-โทเทินค็อพฟ์แฟร์เบ็นเดอ  หรือ เอ็สเอ็ส-ธงกะโหลก หรือย่อว่า SS-TV เป็นองค์กรย่อยของหน่วยชุทซ์ชทัฟเฟิลหรือเอ็สเอ็สที่รับผิดชอบในการบริหารค่ายกักกันของนาซีเยอรมนี โดยมี "โทเทินคอฟ" (หัวกะโหลก) เป็นตราสัญลักษณ์สากลของหน่วย บางครั้งสมาชิกหน่วยนี้จะสวมเครื่องหมายหัวกะโหลกไขว้บนปกเสื้อขวาเพื่อใช้ในการแยกแยะกับชุทซ์ชทัฟเฟิล (SS) หน่วยอื่นๆ
ประวัติ.
เอ็สเอ็ส-ธงกะโหลกถูกก่อตั้งขึ้นเมื่อปี ค.ศ. 1933 เป็นหน่วยอิสระจากภายในหน่วยเอ็สเอ็สที่มีโครงสร้างและคำสั่งด้วยตัวเอง.มันได้ดำเนินการค่ายไปทั่วในประเทศเยอรมนีและต่อมานาซีได้ยึดครองทวีปยุโรป ค่ายกักกันในเยอรมนีรวมทั้งดัคเคา, แบร์เกิน-เบ็ลเซินและบูเคินวัลท์; ค่ายอื่นๆในยุโรปรวมทั้งเอาช์วิทซ์-เบียร์เคอเนาในเขตเยอรมันยึดครองโปแลนด์และ Mauthausenในออสเตรีย ด้วยจำนวนค่ายกักกันอื่นๆอีกมากมายและค่ายมรณะได้ลงมือด้วยความลับสุดยอด. ค่ายมรณะคือทำการฆ่าล้างเผ่าพันธุ์; พวกเขาได้รวมถึง Treblinka, Bełżec, และ Sobibór ถูกสร้างขึ้นมาเฉพาะสำหรับอาทตันรีนฮาร์ด (Aktion Reinhard),เช่นเดียวกับต้นแบบค่ายมรณะ Chełmno, และ Majdanek ซึ่งเป็นสถานที่ปฏิบัติงานที่สามารถทำการสังหารได้อย่างสะดวก,พร้อมกับเอาชวิทซ์.พวกเขาได้มีหน้าที่รับผิดชอบในความอำนวยความสะดวกในสิ่งที่พวกนาซีเรียกว่า มาตรการสุดท้าย (Final Solution),ซึ่งเป็นที่รู้จักตั้งแต่สงครามคือการฆ่าล้างเผ่าพันธุ์โดยนาซีหรือฮอโลคอสต์,ผู้ก่อการโดยหน่วยเอ็สเอ็สภายในโครงสร้างคำสั่งของกรมการใหญ่ความมั่นคงไรช์ ภายใต้การนำของไฮน์ริช ฮิมเลอร์ และกรมการใหญ่อำนวยการและเศรษฐกิจเอ็สเอ็ส (SS Economic and Administrative Main Office) หรือ WVHA
เมื่อการปะทุจากสงครามโลกครั้งที่สอง หนึ่งในหน่วยรบแห่งแรกของวัฟเฟิน-เอ็สเอ็ส กองพลยานเกราะโทเทินคอพฟ์ (SS Division Totenkopf) ถูกก่อตั้งขึ้นโดยบุคคลากรในหน่วยSS-TV ต่อมาไม่ช้าก็ได้มีชื่อเสียงในเรื่องความโหดเหี้ยมอำมหิต,มีส่วนร่วมในการก่ออาชญากรรมสงคราม เช่น การสังหารหมู่ที่ Le Paradis massacre ในปี 1940 ระหว่างที่ฝรั่งเศสถูกยึดครอง ทางด้านแนวรบตะวันออก ได้ทำการยิงสังหารพลเรือนชาวโปแลนด์และโซเวียตในการรุกรานสหภาพโซเวียต.เป็นงานของกองกำลังปฏิบัติการพิเศษที่เป็นที่รู้จักกันคือ ไอน์ซัทซ์กรุพเพิน,ซึ่งก่อตั้งโดย ไฮน์ริช ฮิมเลอร์และไรน์ฮาร์ท ไฮดริช
ไมเซโตซัว

ไมเซโตซัว  เป็นกลุ่มของราเมือก
การจัดประเภท.
ไมเซโตซัวแบ่งออกได้เป็นกลุ่มดิกทีโอสเตเลีย ไมโซแกสเตรีย และโพรโตสเตเลีย
กลุ่มไมเซโตซัวต่างเข้ากับกลุ่มยูนิคอนตาใหญ่ อะมีโบซัว ขณะที่ราเมือกประเภทอื่นเข้ากับกลุ่มไบคอนตา (พวกฟอนติคูลาเป็นโอพิสโธคอนต์)
ไบลาทีเรีย

ไบลาทีเรีย  คือ สัตว์ที่มีสมมาตรด้านข้าง กล่าวคือมีด้านหน้า หลัง บน ล่าง ซ้ายและขวา ในทางตรงกันข้าม สัตว์ที่มีสมมาตรรัศมี เช่น แมงกะพรุน มีด้านบนและด้านล่าง แต่ไม่มีด้านหน้าและหลังที่แน่ชัด
ไบลาทีเรียเป็นกลุ่มใหญ่ของสัตว์ ประกอบด้วยไฟลัมส่วนใหญ่ที่ไม่ใช่ฟองน้ำ ไนดาเรีย พลาโคซัว และทีโนฟอรา ตัวอ่อนของไบลาทีเรียมีไทรโพลบลาสตี คือ มีเนื้อเยื่อคัพภะสามชั้น ได้แก่ เอนโดเดิร์ม เมโซเดิร์ม และเอ็กโทเดิร์ม สิ่งมีชีวิตเกือบทุกตัวที่มีสมมาตรไบลาทีเรีย ยกเว้นอิคีเนอเดอร์เมอเทอ เมื่อเข้าสู่ช่วงวัยโตเต็มที่จะมีลักษณะที่ใกล้เคียงสมมาตรรัศมี แต่เมื่อยังเป็นตัวอ่อนจะมีสมมาตรด้านข้าง
สัตว์สมมาตรด้านข้างยกเว้นบางไฟลัม (เช่น หนอนตัวแบน) มีทางเดินอาหารที่สมบูรณ์ และมีปากกับทวารหนักแยกออกจากกัน สัตว์ไบลาทีเรียบางตัวไม่มีช่องว่างระหว่างลำตัว
อนุกรมวิธาน.
ไบลาทีเรียประกอบไปด้วยสองไฟลัมหลัก คือ ดิวเทอโรสโทเมีย ประกอบไปด้วย อิคีเนอเดอร์เมอเทอ เฮมิคอร์ดาตา สัตว์มีแกนสันหลัง และโพรโตสโทเมีย ประกอบด้วยที่เหลือส่วนใหญ่ เช่น สัตว์ขาปล้อง สัตว์พวกหนอนปล้อง มอลลัสกา หนอนตัวแบน
การก่อความไม่สงบของกลุ่มโบโกฮะรอม

การก่อความไม่สงบของกลุ่มโบโกฮะรอม เริ่มขึ้นในปี 2009 เมื่อกลุ่มญิฮาดโบโกฮะรอม เริ่มก่อกบฏติดอาวุธต่อต้านรัฐบาลไนจีเรีย
<br><br><br><br><br><br><br><br><br><br><br><br><br>
อาเบียงกา เที่ยวบินที่ 203

อาเบียงกา เที่ยวบินที่ 203 เป็นเที่ยวบินภายในประเทศโคลอมเบีย ออกเดินทางจากท่าอากาศยานนานาชาติเอลโดราโดในกรุงโบโกตา ไปยังท่าอากาศยานนานาชาติอัลฟอนโซ โบนิยา อารากอนในเมืองกาลิ เมื่อวันที่ 27 พฤศจิกายน ค.ศ. 1989 เครื่องบินลำที่เกิดเหตุเป็นเครื่องบินโบอิง 727-21 ทะเบียน HK-1803 ซื้อมาจากสายการบินแพนอเมริกันเวิลด์แอร์เวส์ ออกเดินทางเมื่อเวลา 7 นาฬิกา 13 นาที บินอยู่นาน 5 นาที ด้วยความเร็ว 794 กิโลเมตร/ชั่วโมง (493 ไมล์/ชั่วโมง) ก่อนจะระเบิดเหนือเขตเทศบาลโซอาชา ทำให้ผู้โดยสารบนเครื่องทั้งหมด 101 คน และ 3 คนบนพื้นดินเสียชีวิต เหตุการณ์นี้เป็นหนึ่งในเหตุรุนแรงในความขัดแย้งโคลอมเบีย
จากการสืบสวนพบว่าระเบิดถูกวางใกล้กับถังเชื้อเพลิงโดยผู้ชายสวมสูทที่ซ่อนระเบิดไว้ในกระเป๋าถือ ภายหลังมีการเปิดเผยว่าปาโบล เอสโกบาร์ ผู้นำกลุ่มค้ายาเมเดยินเป็นผู้วางแผนการระเบิดเพื่อหวังสังหารเซซาร์ กาบิเรีย ตรูฮิโย ผู้สมัครประธานาธิบดีโคลอมเบียในการเลือกตั้งปี ค.ศ. 1990 แต่กาบิเรียไม่ได้อยู่บนเครื่องและต่อมาดำรงตำแหน่งประธานาธิบดีโคลอมเบีย จากเหตุการณ์ทำให้มีชาวอเมริกันเสียชีวิต 2 คน ทำให้รัฐบาลสหรัฐเริ่มปฏิบัติการไล่ล่าเอสโกบาร์ ต่อมาดันเดนี มุญโญซ โมสเกรา หัวหน้านักฆ่าของกลุ่มค้ายาเมเดยิน ผู้ก่อเหตุถูกจับกุมและถูกศาสสหรัฐตัดสินจำคุกตลอดชีวิต
ในปี ค.ศ. 2016 หนังสือพิมพ์ "เอลเอสเปกตาดอร์" ของโคลอมเบียตีพิมพ์รายงานเหตุการณ์นี้ โดยแย้งว่าการระเบิดเกิดจากตัวปั๊มเชื้อเพลิงที่มีปัญหามาก่อนหน้านี้
เบลด (แฟรนไชส์)

ภาพยนตร์ชุด เบลด  มีเค้าโครงมาจากหนังสือการ์ตูนเรื่อง เบลด ของมาร์เวลคอมมิกส์ ซึ่งมีจุดกำเนิดมาจากภาพยนตร์เรื่อง เบลด พันธุ์ฆ่าอมตะ ผลงานการกำกับของ 3 ผู้กำกับในแต่ละภาค คือ สตีเฟ่น นอร์ริงตัน, กีเยร์โม เดล โตโร และเดวิด เอส. โกเยอร์ (ผู้เขียนบทในสามภาคแรก) นำแสดงโดย เวสลีย์ สไนปส์ จัดจำหน่ายโดย นิวไลน์ซีนีมา
ตัวละครนี้ถูกสร้างขึ้นในปี ค.ศ. 1973 โดยนักเขียนชื่อดัง มาร์ฟ วูล์ฟแมน และ ยีน โกแลน ซึ่งกล่าวถึง "เบลด" ตัวละครลูกผสม ที่มีแม่เป็นมนุษย์ และมีพ่อเป็นแวมไพร์
แรมโบ้ (แฟรนไชส์)

แรมโบ้  เป็นสื่อแฟรนไชส์อเมริกันมีศูนย์กลางอยู่ที่ภาพยนตร์ชุดแนวโลดโผนและเรื่องราวของตัวละคร จอห์น เจ. แรมโบ้ ภาพยนตร์ห้าเรื่อง ได้แก่ "นักรบเดนตาย" (1982), "แรมโบ้" (1985), "แรมโบ้ 3" (1988), "แรมโบ้ 4 นักรบพันธุ์เดือด" (2008) และ "แรมโบ้ 5 นักรบคนสุดท้าย" (2019) แรมโบ้เป็นทหารผ่านศึกของหน่วยรบพิเศษกองทัพบกสหรัฐ แสดงโดย ซิลเวสเตอร์ สตอลโลน ประสบการณ์จากสงครามเวียดนามทำให้เขาบอบช้ำ แต่ยังทำให้เขามีทักษะทางการทหารที่เหนือกว่า ซึ่งเขาเคยใช้ในการต่อสู้กับเจ้าหน้าที่ตำรวจคอรัปชั่น, กองทหารศัตรูและแก๊งค้ายาเสพติด ภาพยนตร์ "นักรบเดนตาย" ดัดแปลงจากนวนิยายชื่อเดียวกันเมื่อ ค.ศ. 1972 โดย เดวิด มอร์เรลล์
ภาพยนตร์ชุดทำเงินมากกว่า 819 ล้านดอลลาร์สหรัฐ ภาพยนตร์ที่ประสบความสำเร็จมากที่สุดคือ "แรมโบ้" โดยทำเงินมากกว่า 300 ล้านดอลลาร์สหรัฐ สตอลโลน เป็นผู้เขียนบทภาพยนตร์ร่วมทุกเรื่องและกำกับ "แรมโบ้ 4 นักรบพันธุ์เดือด" นอกจากนี้แฟรนไชส์ยังประกอบด้วย "" แอนิเมชันชุดฉายทางโทรทัศน์, หนังสือการ์ตูน, นวนิยายและวิดีโอเกม
เจมี คิง

เจมี คิง  เกิดวันที่ 23 เมษายน ค.ศ. 1979 เธอเป็นนักแสดงหญิงและนางแบบชาวอเมริกัน
การเข้าวงการครั้งแรก.
เจมี คิง เริ่มต้นการเป็นนักแสดงด้วยการเดินแบบ และขึ้นปกนิตยสารชั้นนำทั่วโลก และได้เซ็นสัญญาเพื่อเป็นผู้นำเสนอสินค้าชื่อดังอย่าง Giorgio Armani, Calvin Klein และ Victoria’s Secret ด้วยเสน่ห์แบบสาวอเมริกันของเธอ ทำให้เธอได้เป็นโฆษกให้กับ Revlon และชื่อสินค้าของนักร้องแร็ปชื่อดังอย่างเจย์ ซี เธอมีผลงานภาพยนตร์มาแล้วมากมาย อย่างเรื่อง The Spirit, Pearl Harbor, Blow, Clackers, Two for The Money, White Chicks, Sin City, Cheaper by the Dozen 2 และ Fanboy
มหัศจรรย์เรียกอสูร

มหัศจรรย์เรียกอสูร "" เป็นภาพยนตร์แฟนตาซีที่ออกฉายในปี พ.ศ. 2559 กำกับโดย เจ. เอ. บาโยนา และเขียนเรื่องโดย แพทริก เนส โดยภาพยนตร์เรื่องนี้สร้างเรื่องจากนวนิยายเรื่องมหัศจรรย์เรียกอสูรที่เขาเขียนขึ้นเอง มีนักแสดงนำ คือ ซิกัวร์นีย์ วีเวอร์ เฟลิซิตี โจนส์ โทบี เคบเบล เลวิส แมคดูแกล และเลียม นีสัน
ภาพยนตร์เรื่องนี้ถูกฉายรอบปฐมทัศน์เมื่อวันที่ 10 กันยายน พ.ศ. 2559 ที่งานมหกรรมภาพยนตร์นานาชาติโตรอนโต พ.ศ. 2559 หลังจากนั้นก็ได้ออกฉายในประเทศสเปนเมื่อวันที่ 7 ตุลาคม พ.ศ. 2559 และจะออกฉายในสหรัฐอเมริกาในวันที่ 23 ธันวาคม พ.ศ. 2559 โดยโฟกัส ฟีเจอรส์ และในสหราชอาณาจักรในวันขึ้นปีใหม่โดยเอ็นเตอร์เทนเมนท์ วัน
เนื้อเรื่อง.
คอเนอร์ โอมัลลีย์ (เลวิส แมคดูแกล) เป็นเด็กผู้ชายที่พยายามรักษาอาการป่วยไข้ของแม่ของเขา (เฟลิซิตี โจนส์) และมักถูกแฮร์รี่ (James Melville) เพื่อนที่อยู่โรงเรียนเดียวกับคอเนอร์กลั่นแกล้ง คืนหนึ่ง คอเนอร์พบกับ "มอนสเตอร์" (เลียม นีสัน) ซึ่งมีลักษณะเป็นต้นไม้ยิวขนาดยักษ์ที่มีรูปร่างเหมือนคนมาเล่านิทานให้คอเนอร์ฟัง และหลังจากนั้น ก็ได้ช่วยคอเนอร์แก้ไขปัญหาชีวิตต่างๆ ของเขา
การผลิต.
โฟกัส ฟีเจอร์ได้ซื้อลิขสิทธิ์ของหนังสือนวนิยายที่มีชื่อเหมือนกับภาพยนตร์เรื่องนี้เมื่อเดือนทีนาคม พ.ศ. 2557 แพทริก เนส เจ้าของหนังสือได้ทำหน้าที่เป็นผู้แต่งเนื้อเรื่องพร้อมกับเจ. เอ. บาโยนา ซึ่บทำหน้าที่เป็นผู้กำกับ เมื่อวันที่ 23 เมษายน พ.ศ. 2557 เฟลิซิตี โจนส์ ได้ร่วมแสดงในภาพยนตร์เรื่องนี้ โดยแสดงเป็นแม่ของคอเนอร์ เมื่อวันที่ 8 พฤษภาคม ปีเดียวกัน เลียม นีสัน ได้ร่วมพากย์เสียงของมอนสเตอร์ เมื่อวันที่ 18 สิงหาคม ซิกัวร์นีย์ วีเวอร์ ได้ร่วมแสดงในภาพยนตร์เรื่องนี้ โดยแสดงเป็นยายของคอเนอร์ เมื่อวันที่ 19 สิงหาคม โทบี เคบเบล ก็ได้ร่วมแสดงในภาพยนตร์เรื่องนี้ เมื่อวันที่ 3 กันยายน เนส ผู้เขียนเรื่อง ได้โพสต์ข้อความลงในทวิตเตอร์ของเขาว่า จะให้ เลวิส แมคดูแกล แสดงนำในภาพยนตร์เรื่องนี้ เมื่อวันที่ 30 กันยายน เจรัลดิน แชปลิน ได้ร่วมแสดงในภาพยนตร์เรื่องนี้
เทเลกซ์เทเลกส์

เทเลกซ์เทเลกส์  วงดนตรีซินธ์ป๊อบสัญชาติไทย ในค่ายเพลงเวย์เฟอร์เรคคอร์ดส ภายใต้สังกัดวอร์นเนอร์ มิวสิค ไทยแลนด์ เป็นที่รู้จักและมีชื่อเสียงจากงานแสดงดนตรี "ฟังใจมัน" และงานเทศกาลดนตรี "Cat T-Shirt" นอกจากนี้ยังเป็นวงดนตรีเปิดให้กับงาน "The fin. Live in Bangkok" เนื้อเพลงส่วนใหญ่จะพูดถึงผู้หญิงที่ตกอยู่ในห้วงของความรู้สึกบางอย่าง บุคลิกเป็นผู้หญิงเท่ มีรสนิยม แต่ก็มีความเศร้าสร้อยอยู่ในคราวเดียวกัน
ประวัติ.
เทเลกซ์เทเลกส์ เป็นวงดนตรีที่เกิดจากการรวมตัวกันของนักศึกษาจากคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และคณะดุริยางคศาสตร์ มหาวิทยาลัยศิลปากร ก่อตั้งในปี พ.ศ. 2558 ที่มาของชื่อมาจากคำว่า Telex แปลว่า โทรเลข แล้วเพิ่มคำด้วยการเติมตัว s "ปิ้ว" กษิเดช ฤทธิ์งาม และ "กร" พากร พานอ่อง ได้ตั้งวงดนตรีประเภทออลเทอร์นาทิฟร็อคร่วมกับเพื่อนๆ ภายใต้ชื่อ "Shoot the Dog" สุดท้ายทุกคนต่างก็แยกย้ายกันไป ทำให้กลายมาเป็นจุดเริ่มต้นของวงดนตรีที่มีชื่อว่า TELEx TELEXs เปิดตัวเพลงแรก คือ "Bad Old Days" ลักษณะเป็นเพลงป๊อบที่มีเสียงซินธิไซเซอร์ผสมผสานอยู่ ต่อมาได้สมาชิกใหม่เพิ่มเข้ามา 2 คน คือ "ออม" สรรัตน์ ลิมปะนพรัตน์ ทำหน้าที่ร้องนำ และ "นาว" คิรากร อิงควราภรณ์กุล มือกีต้าร์และคีย์บอร์ด พร้อมกับเปิดตัวเพลงที่ 2 คือ "Labelle" ถ่ายทอดเรื่องราวความรู้สึกของผู้หญิงที่เป็นเพียงที่ระบายหรือเพื่อนคุยเวลาเหงา หลังจากนั้นได้เปิดตัวเพลงใหม่อีก 2 เพลง คือ "เรือใบ" และ "ถาม" (Damsel in Distress) บอกเล่าความรู้สึกของผู้หญิงคนหนึ่งที่พยายามจะส่งต่อถึงใครสักคน
ในปี พ.ศ. 2559 ช่วงปลายเดือนพฤศจิกายน เปิดตัวเพลงที่ 5 คือ "Shibuya" บอกเล่าเรื่องราวของคนที่เลิกรากันไป แต่เวลาและความบังเอิญนำพาให้มาเจอกัน กลับพบว่าคนรักเก่าดูมีความสุขดี ต่างจากตอนเลิกกันที่อีกฝ่ายได้แต่ร้องไห้เสียใจ
TELEx TELEXs ร่วมกันขับร้องบรรเลงเพลง "ยามเย็น" เพลงพระราชนิพนธ์ลำดับที่ 2 พระบาทสมเด็จพระปรมินทรมหาภูมิพลอดุลยเดชทรงพระราชนิพนธ์ในปี พ.ศ. 2489 นอกจากนี้ "ออม" สรรัตน์ ลิมปะนพรัตน์ ได้เป็นส่วนหนึ่งในการขับร้องเพลง "Father Bhumibol" ของยืนยง โอภากุล หรือแอ๊ด คาราบาว และ "แผ่นดินของเรา" เพลงพระราชนิพนธ์ลำดับที่ 34 ร่วมกับศิลปินจากค่าย "Wayfer Records" ภายใต้สังกัด "Warner Music Thailand"
วันที่ 13 มกราคม พ.ศ. 2560 ผลงานเพลงชุดแรกของวง TELEx TELEXs ออกจำหน่ายเป็นครั้งแรก โดยใช้ชื่ออัลบั้มว่า "Melt your popsicle!" ช่วงปลายเดือนกุมภาพันธ์ เปิดตัวเพลง "Labelle" ในรูปแบบ Live Session ภายใต้ชื่อ "Labelle (Live at the Office)" ต่อมาช่วงปลายเดือนมีนาคม เปิดตัวเพลง "Shibuya" ในรูปแบบ Live Session ภายใต้ชื่อ "Shibuya (Live at the Office)" เป็นเพลงที่นำมาขับร้องใหม่กับการจำลองบรรยากาศของออฟฟิศหลังเลิกงาน
เมื่อวันที่ 20 พฤษภาคม พ.ศ. 2560 TELEx TELEXs เป็นหนึ่งในวงดนตรีที่ทำการแสดงเปิดคอนเสิร์ต Soundbox : Tattoo Colour x Polycat จัดขึ้นที่เมืองไทย จีเอ็มเอ็มไลฟ์เฮาส์ เซ็นทรัลเวิลด์ กรุงเทพมหานคร
เมื่อวันที่ 18 พฤศจิกายน พ.ศ. 2563 Wayfer Records ได้ออกประกาศอย่างเป็นทางการว่า พากร พานอ่อง(กร) มีหน้าที่ ที่ต้องรับผิดชอบในงานประจำและมีความฝันในหลากหลายเส้นทาง จึงขอยุติการทำงานกับวง TELEx TELEXs ไปก่อน ทำให้สมาชิกในวง TELEx TELEXs จะมีทั้งหมด 3 คน คือ สรรัตน์ ลิมปะนพรัตน์ (ออม) กษิเดช ฤทธิ์งาม (ปิ้ว) และคิรากร อิงควรา-ภรณ์กุล (นาว) การตัดสินใจของสมาชิกในวงครั้งนี้เกิดจากภาระ หน้าที่ และเวลาที่ไม่ตรงกัน แต่หากความสัมพันธ์ของสมาชิกทั้ง 4 คน ยังคงสวยงามและยังคงหวังดีต่อกันอยู่เสมอ
อรนุช ลาดพันนา

อรนุช ลาดพันนา (ชื่อเล่น: นุช) เป็นนักพากย์หญิงชาวไทย มักพากย์ทั้งนางเอกและนางร้ายในทีมพากย์พันธมิตร รวมทั้งยังเป็นน้องสาวของผู้กำกับชื่อดัง พันนา ฤทธิไกร 
ประวัติ.
แต่เดิมเธอชื่นชอบเสียงพากย์ของภาพยนตร์ในบริษัท ซีวีดี อินเตอร์เนชั่นแนลเป็นอย่างมาก และใฝ่ฝันว่าอยากจะพากย์อย่างนั้นบ้าง ต่อมา เธอได้เริ่มต้นงานพากย์จากการฝึกพากย์กับ นัยนา ทิพย์ศรี จนกระทั่งวันนึงทีมพันธมิตรขาดคน ปริภัณฑ์ วัชรานนท์ได้โทรชวนมาร่วมงานพากย์ด้วยกัน เธอจึงได้เข้ามาพากย์กับทีมพากย์พันธมิตรตั้งแต่ปี 2542 จนถึงปัจจุบัน
ผลงานการพากย์.
ภาพยนตร์ต่างประเทศ.
ภาพยนตร์ค่ายมงคลเมเจอร์ทุกเรื่อง และเอ็มพิคเจอร์ (บางเรื่อง)
อัลเกอไมเนอ เอ็สเอ็ส

อัลเกอไมเนอ เอ็สเอ็ส  เป็นองค์กรกึ่งทหารหน่วยขนาดย่อยของหน่วยชุทซ์ชตัฟเฟิลของนาซีเยอรมนี ทำหน้าที่หลักคือการจัดการบริหารทางการเมืองต่าง ๆ ตามระบอบเผด็จการแบบฟาสซิส์ของพรรคนาซีในเยอรมนี เช่น กรมตำรวจ หน่วยข่าวกรองและความมั่นคงของรัฐ หน่วยการศึกษาธิการและหน่วยบริหารด้านเศรษฐกิจ เป็นต้น
เดอะสเตจ (อัลบั้ม)

เดอะสเตจ  เป็นสตูดิโออัลบั้มชุดที่เจ็ดของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ อัลบั้มนี้มีแนวคิดเกี่ยวกับปัญญาประดิษฐ์และการทำลายตนเองของสังคม ออกจำหน่ายเมื่อวันที่ 28 ตุลาคม พ.ศ. 2559 "เดอะสเตจ"เป็นอัลบั้มแรกของอะเว็นจด์เซเวนโฟลด์ที่มีบรุกส์ แวกเกอร์แมนเป็นมือกลอง หลังจากการแยกวงของแอริน อิเลไฮ ในเดือนกรกฎาคม พ.ศ. 2558 และเป็นอัลบั้มแรกของวงที่ออกจำหน่ายผ่านค่ายเพลงแคปิตอลเรเคิดส์ อัลบั้มนี้มีความยาว 73 นาที 35 วินาที ซึ่งเป็นสตูดิโออัลบั้มที่ยาวที่สุดของวง ยาวกว่าอัลบั้ม "ซิตีออฟอีวิล" เพียงไม่ถึงหนึ่งนาที รวมถึงอัลบั้มนี้ยังมีเพลงที่ยาวสุดของวงชื่อเพลงว่า "เอ็กซิสต์" (Exist) ด้วยความยาว 15 นาที 41 วินาที
รายชื่อเพลง.
เพลงทั้งหมดประพันธ์โดยอะเว็นจด์เซเวนโฟลด์
การบุกครองกรีเนดา

การรุกรานกรีเนดา ,เป็นการรุกรานนำโดยสหรัฐอเมริกาในปี พ.ศ. 2526 ในแคริบเบียนกรีเนดามีประชากรประมาณ 91,000 อยู่ 160 กิโลเมตร (99 ไมล์) ทางตอนเหนือของเวเนซุเอลา ของสหรัฐฯสามารถชนะภายในไม่กี่สัปดาห์ รหัสปฏิบัติการคือเออเจินฟิวรี่ 
กรีเนดาได้รับเอกราชจากสหราชอาณาจักรในปี พ.ศ. 2517 ขบวนการฝ่ายซ้ายยึดอำนาจทำรัฐประหารในปี พ.ศ. 2522 ภายใต้ มอริซ บิชอป ได้ยกเลิกรัฐธรรมนูญและจับกุมนักโทษการเมือง ในปี พ.ศ. 2526 เกิดการต่อสู้แย่งชิงอำนาจภายในและเมื่อวันที่ 19 ตุลาคม ฝ่ายลัทธิสตาลินได้จับและประหารชีวิตบิชอป,Jacqueline Creft พร้อมกับสามรัฐมนตรีและสองผู้นำสหภาพแรงงาน ต่อมาประธานาธิบดีเรแกนในสหรัฐอเมริกาได้ตัดสินใจอย่างรวดเร็วที่จะเปิดการแทรกแซงทางทหาร การตัดสินใจที่จะแทรกแซงเนื่องจากมีนักศึกษาแพทย์ในสหรัฐฯอยู่บนเกาะ 600 คนซึ่งอาจจะซ้ำรอยวิกฤตการณ์ตัวประกันอิหร่าน
สหรัฐฯบุกเริ่มหกวันหลังจากการตายของบิชอปในเช้าวันที่ 25 ตุลาคม พ.ศ. 2526 กองทัพสหรัฐฯ 7,600 นาย ที่ประจำในจาไมก้าและสมาชิกของระบบรักษาความปลอดภัยระดับภูมิภาค (RSS) กรมทหารจู่โจมที่ 75 ได้ชนะการต้านทานของกรีเนดาในสนามบินทางตอนใต้สุดของเกาะ เฮลิคอปเตอร์ทางทะเลและสะเทินน้ำสะเทินบกได้เข้ายึดสนามบินทางตอนเหนือสุดของหลังจากนั้นไม่นาน รัฐบาลทหารของฮัดสัน ออสตินถูกปลดและถูกแทนที่โดยรัฐบาลได้รับการแต่งตั้ง Paul Scoon จนกว่าจะมีการเลือกตั้งในปี พ.ศ. 2527
การรุกรานที่ถูกวิพากษ์วิจารณ์จากหลายประเทศ รวมทั้งแคนาดา นายกรัฐมนตรีมาร์กาเรต แทตเชอร์ของสหราชอาณาจักร ไม่เห็นด้วยในแทรกแซง แต่ได้รับการสนับสนุนสาธารณชนในการแทรกแซงสมัชชาใหญ่แห่งสหประชาชาติเมื่อวันที่ 2 พฤศจิกายน พ.ศ. 2526 ด้วยคะแนนเสียง 108-9 ที่ถูกตราหน้าว่าเป็น "เห็นได้ชัดว่าเป็นการละเมิดกฎหมายระหว่างประเทศ" ตรงกันข้ามในสหรัฐอเมริกาประชาชนต่างยินดีทีรัฐบาลได้เข้าช่วยเหลือชาวสหรัฐฯที่อยู่บนเกาะรวมถึงประชาชนในกรีเนดา สหรัฐอเมริกาได้รับรางวัลกว่า 5,000 เหรียญสำหรับคุณธรรมและความกล้าหาญ
วันเริ่มต้นการรุกรานอยู่ได้วันหยุดแห่งชาติในเกรนาดาเรียกว่าวันขอบคุณพระเจ้า ฉลองเป็นเพราะนักโทษการเมืองเป็นอิสระหลังจากการรุกรานและต่อมาได้รับการเลือกตั้งเข้ามาในสภา
FATHERS

FATHERS (ฟาเธอร์ส) ภาพยนตร์ไทย โรแมนติก-ดราม่า ขนาดความยาว 96 นาที เข้าฉายในประเทศไทยเมื่อ วันที่ 26 พฤษภาคม 2559 ผลิตโดย บริษัท เลิฟติจูด โปรดักชั่น จำกัด อำนวยการสร้าง, เขียนบท และกำกับภาพยนตร์โดย พลัฏฐ์พล มิ่งพรพิชิต ได้รับกระแสตอบรับอย่างท่วมท้นกว่า 20 ประเทศ เช่น
เฮ็ลมูท ไวท์ลิง

พลเอกทหารปืนใหญ่ เฮ็ลมูท อ็อทโท ลูทวิช ไวท์ลิง  เป็นนายทหารเยอรมันระหว่างก่อนและหลังสงครามโลกครั้งที่สอง ต่อมาไวท์ลิงได้รับการแต่งตั้งเป็นผู้บัญชาการกองทัพในการป้องกันกรุงเบอร์ลินในพื้นที่การต่อสู้ในยุทธการเบอร์ลินในปี 1945 
หลังจากอดอล์ฟ ฮิตเลอร์กระทำอัตวินิบาตกรรมในฟือเรอร์บุงเคอร์ ไวท์ลิงเข้าพูดคุยกับพลเอกชุยคอฟแห่งกองทัพแดงในเช้ามืดวันที่ 2 พฤษภาคม และตัดสินใจออกประกาศกระจายเสียงให้ทหารวางอาวุธและยอมจำนนต่อกองทัพแดงแห่งสหภาพโซเวียต ความว่า:
 "ในวันที่ 30 เมษายน 1945 ท่านผู้นำได้กระทำอัตวินิบาตกรรม และได้ทอดทิ้งพวกเราที่สาบานความภักดีต่อท่าน ซึ่งตามคำสั่งของท่านผู้นำ ทุกนายจะยังคงสู้เพื่อเบอร์ลินแม้ว่าขาดแคลนเครื่องกระสุนและสถานการณ์ภาพรวมทำให้การสู้รบดูไม่มีความหมาย ทุกชั่วโมงที่เรายังคงสู้รบจะยืดความทุกขเวทนาของพลเรือนเบอร์ลินและผู้บาดเจ็บฝ่ายเรา ผู้ใดที่ล้มลงในการสู้รบเพื่อเบอร์ลินเท่ากับผู้นั้นสละชีพอย่างสูญเปล่า ดังนั้นตามการตกลงกับกองบัญชาการใหญ่ทหารโซเวียต ข้าพเจ้าขอให้ทุกนายหยุดการสู้รบในทันที"
 — "ไวท์ลิง พลเอกทหารปืนใหญ่และผู้บัญชาการเขตป้องกันเบอร์ลิน"
ภายหลังสงคราม ไวท์ลิงถูกจับกุมและกลายเป็นเชลยสงครามของโซเวียต เขาถูกส่งตัวไปยังมอสโก ศาลทหารโซเวียตได้ตัดสินให้จำคุก 25 ปีให้ข้อหาก่ออาชญากรรมสงครามในดินแดนสหภาพโซเวียต ต่อมาเขาได้เสียชีวิตในค่ายกักกันเชลยศึกชาวเยอรมันในเมืองวลาดีมีร์ภายใต้การควบคุมของหน่วยเคจีบีด้วยสภาวะหัวใจล้มเหลว เมื่อวันที่ 17 พฤศจิกายน ค.ศ. 1955
กองทัพตุรกี

กองทัพตุรกี (TAF; , TSK) เป็นกองทัพของสาธารณรัฐตุรกี อยู่ภายใต้การบริหารจัดการของกระทรวงกลาโหมแห่งชาติ ผู้บัญชาการทหารสูงสุดของกองทัพคือประธานาธิบดี ประกอบด้วยกองทัพบก, กองทัพเรือ และกองทัพอากาศ
จักรพรรดินากามิกาโดะ

ยาซูฮิโตะ (14 มกราคม ค.ศ. 1702 – 10 พฤษภาคม ค.ศ. 1737) ได้รับการเลื่อนพระเกียรติหลังสวรรคตเป็น จักรพรรดินากามิกาโดะ  เป็นจักรพรรดิญี่ปุ่นองค์ที่ 114 ตามลำดับการสืบราชบัลลังก์แบบดั้งเดิม ครองสิริราชสมบัติระหว่าง ค.ศ. 1709 จนถึง ค.ศ. 1735 เมื่อพระองค์สละราชสมบัติ
เหตุการณ์ในพระชนม์ชีพของนากามิกาโดะ.
ในปี โฮเอะ ที่ 5 ตรงกับ ค.ศ. 1708 จักรพรรดิฮิงาชิยามะได้โปรดให้จัดพิธีสถาปนาเจ้าชายโยชิฮิโตะพระราชโอรสองค์ที่ 5 ขึ้นเป็นรัชทายาทและผู้สืบราชบัลลังก์หลังจากนั้นไม่นานจักรพรรดิฮิงาชิยามะได้ประกาศสละราชบัลลังก์ให้กับเจ้าชายโยชิฮิโตะขึ้นสืบราชบัลลังก์เป็นจักรพรรดินากามิกาโดะ เมื่อวันที่ 21 เดือน 6 ปี โฮเอะ ที่ 6 ตรงกับวันที่ 27 กรกฎาคม ค.ศ. 1709 โดยได้มีการจัดพิธีราชาภิเษกขึ้นที่ พระราชวังหลวงเกียวโต เมื่อวันที่ 11 เดือน 11 ปี โฮเอะ ที่ 7 ตรงกับวันที่ 30 ธันวาคม ค.ศ. 1710 
ในรัชสมัยของพระองค์ถือว่าความสัมพันธ์ระหว่างราชสำนักกับรัฐบาลโชกุนยังคงราบรื่นถึงขั้นองค์จักรพรรดิได้ยกเจ้าหญิงยาโซะพระธิดาในจักรพรรดิเรเง็ง จักรพรรดิองค์ที่ 112 ผู้เป็นพระปิตุจฉา (อา) ในจักรพรรดินากามิกาโดะให้สมรสกับโทกูงาวะ อิเอสึงุ โชกุนคนที่ 7 แต่งานพิธีต้องถูกยกเลิกเนื่องจากการอสัญกรรมอย่างกะทันหันของโชกุนที่เอโดะ
จักรพรรดินากามิกาโดะได้สละราชบัลลังก์ให้กับเจ้าชายอากิฮิโตะพระราชโอรสองค์ใหญ่ขึ้นสืบราชบัลลังก์เป็น จักรพรรดิซากูรามาจิ เมื่อวันที่ 21 เดือน 3 ปี เคียวโฮ ที่ 20 ตรงกับวันที่ 13 เมษายน ค.ศ. 1735 หลังจากครองสิริราชสมบัติได้ 25 ปีโดยพระองค์ยังคงกุมพระราชอำนาจเหนือพระราชโอรสเช่นเดียวกับพระอัยกาและพระราชบิดาในฐานะไดโจเท็นโน (มหาจักรพรรดิ) แต่หลังจากนั้นอีกเพียง 2 ปีอดีตจักรพรรดินากามิกาโดะก็เสด็จสวรรคตเมื่อวันที่ 11 เดือน 4 ปี เก็นบุง ที่ 2 ตรงกับวันที่ 10 พฤษภาคม ค.ศ. 1737 ขณะมีพระชนมายุเพียง 35 พรรษาโดยได้มีการฝังพระบรมศพที่พระราชสุสาน สึกิ โนะ วะ โนะ มิซะซะงิ เมื่อวันที่ 8 เดือน 5 ปี เก็นบุง ที่ 2 ตรงกับวันที่ 6 มิถุนายน ค.ศ. 1737
หู ติ้งซิน

แนนซี่ หู หรือ หูติ้งซิน (ชื่อภาษาอังกฤษ: Nancy Wu Ting Yan) เกิดเมื่อวันที่ 9 กันยายน พ.ศ. 2524 ที่ฮ่องกง เป็น นักแสดงหญิงชาวฮ่องกง
ประวัติ.
แนนซี่ เป็นนักแสดงในสังกัดTVB เธอแจ้งเกิดมาจากบทนางมาร "วาวา" ในละครเรื่อง มังกรคู่สู้สิบทิศ ซึ่งละครเรื่องนี้เป็นหนึ่งในบทบาทที่น่าจดจำของเธอ และผู้คนยังพูดถึงตัวละครนี้จนถึงทุกวันนี้ เธอได้รับรางวัลนักแสดงหญิงยอดเยี่ยมในปี 2015 และ 2016 (2ปีซ้อน) ซึ่งเป็นรางวัลราชินีจอแก้วคนที่ 2 ของสถานีโทรทัศน์ฮ่องกง TVB ต่อจากนักแสดงรุ่นพี่อย่าง เติ้ง ชุ่ยเหวิน ซึ่งเธอเคยร่วมงานกันมาแล้วในละครเรื่อง No Regrets ในปี 2010 ปัจจุบันกำลังคบหาดูใจกับ Ruco Chan เฉินจ่านเผิง นักแสดงสังกัด TVB เช่นกัน
กองทัพราชอาณาจักรแอลเบเนีย

กองทัพราชอาณาจักรแอลเบเนีย  คือกองทัพของราชอาณาจักรแอลเบเนียตั้งแต่ ค.ศ. 1928 จนถึง ค.ศ. 1939 ภายใต้การบริหารจัดการของกระทรวงกลาโหม มีผู้บัญชาการทหารสูงสุดของกองทัพคือพระเจ้าซ็อกที่ 1 ในฐานะจอมทัพ มีรัฐมนตรีกลาโหมคือเซมาล อะรานิตาซี และกุสตาฟ ฟอน ไมดารซ์ เป็นเสนาธิการกองทัพ ซึ่งอาวุธยุทธภัณฑ์ส่วนใหญ่ในช่วง ค.ศ. 1936 - 1939 ได้รับการสนับสนุนจากกองทัพบกราชอาณาจักรอิตาลี
Always กอด คือสัญญา หัวใจ ฝากมาชั่วนิรันดร์

Always "กอด" คือสัญญา "หัวใจ" ฝากมาชั่วนิรันดร์ (ความหมาย: "คุณเท่านั้น") ภาพยนตร์เกาหลีประเภทรัก-ดรามา, โรแมนติก ในปี ค.ศ. 2011 นำแสดงโดย ฮัน ฮโย-จู และโซ จี-ซ็อบ กำกับโดย ซอง อิล-กอน
เนื้อเรื่อง.
ชอล-มิน (โซ จี-ซ็อบ) อดีตนักมวยผู้เจนสังเวียนอายุ 30 ได้หันหลังให้กับการชกมวย โดยตอนกลางวันทำงานเป็นคนส่งน้ำตามบริษัททั่วไป และกลางคืนเป็น รปภ.ให้กับบริษัทแห่งหนึ่ง ชอล-มินใช้ชีวิตตามลำพังโดยพยายามจะลบลืมอดีตที่เคยทำผิดพลาดมาทำให้ตัวเองต้องติดคุกนาน 4 ปี จนกระทั่งคืนหนึ่ง เขาได้พบกับ จอง-ฮวา (ฮัน ฮโยจู) หญิงสาวตาบอดที่ทำงานอยู่ที่บริษัทแห่งนั้น จอง-ฮวาเข้าใจผิดคิดว่าเขาเป็น รปภ.คนเก่าที่เธอมักมานั่งดูละครโทรทัศน์ด้วยกันทุกคืน จอง-ฮวาแม้จะตาบอด แต่เธอก็เป็นคนร่าเริง คุยเก่ง มองโลกในแง่ดี ตรงข้ามกับชอล-มิน ที่เงียบขรึม พูดน้อย แม้เธอพยายามจะถามเขาเกี่ยวกับเรื่องของตัวเขา แต่เขาก็พยายามที่จะไม่พูด และบอกเพียงว่าเขาชื่อ ชาร์ล ทั้งคู่ได้รู้จักและพัฒนาความสัมพันธ์เรื่อยมา ชอล-มินรู้ว่าเธอก็อยู่ตามลำพัง และถูกลวนลามจากเจ้านายหัวงู เขาได้ช่วยเธอและได้ให้สัญญากับเธอว่าจะปกป้องเธอ วันหนึ่ง ชอล-มิน รู้ว่าเพราะเขาเป็นต้นเหตุที่ทำให้จอง-ฮวา ต้องตาบอด จากอาชีพเดิมของเขาที่รับจ้างทวงหนี้ นั่นทำให้เธอประสบกับอุบัติเหตุทางรถยนต์ เธอต้องสูญเสียการมองเห็นและทั้งพ่อและแม่เสียชีวิต ชอล-มิน รู้สึกเสียใจ จึงตัดสินใจหวนคืนสู่เวทีมวยอีกครั้ง โดยคราวนี้เขาตัดสินใจที่จะชกมวยเถื่อนที่ประเทศไทย เพื่อต้องการเงินจำนวนมากมารักษาดวงตาของจอง-ฮวา ก่อนที่จะบอดถาวรในที่สุด ก่อนไป เขาไปส่งเธอถึงหน้าห้องผ่าตัดและให้สัญญากับเธอว่าจะรอเธออยู่ที่ตรงนี้ แต่เมื่อการผ่าตัดลุล่วงแล้ว จอง-ฮวาออกมาก็ไม่พบเขา
ที่ประเทศไทย แม้ชอล-มิน สามารถเอาชนะคู่ต่อสู้ฝีมือร้ายกาจมาได้ แต่ก็ทำให้มาเฟียรายใหญ่สูญเสียเงินพนันจำนวนมาก จึงสั่งให้ทำร้ายเขาจนกระทั่งขาพิการ ส่วนจอง-ฮวา พยายามจะตามหาชอล-มิน ก็ไม่สำเร็จ เพราะเธอไม่ได้เกี่ยวดองอะไรกับเขา และแม้แต่ชื่อจริงของเขาเธอก็ไม่เคยรู้ ผ่านไป 2 ปี จอง-ฮวา ที่ตามองเห็นแล้วก็ยังคงระลึกถึงชอล-มิน อยู่ เธอกลายเป็นนักปั้นเครื่องปั้นดินเผาฝีมือดี และเป็นจิตอาสานวดใหักับผู้ป่วยที่ฟื้นฟูร่างกายในสถานพยาบาลที่ชอล-มิน เคยอยู่มาก่อน ที่สุดเธอก็ได้เจอเขาที่นั่น แม้เธอจะไม่เคยเห็นหน้าเขาก็ตาม และชอล-มิน ก็พยายามที่ไม่พูดออกมา แต่เธอก็เอะใจ 
การสร้างและการออกฉาย.
"Always" เป็นทั้งผลงานกำกับและเขียนบทของ ซอง อิล-กอน โดยได้รับแรงบันดาลใจจากบทละครที่เกี่ยวกับเด็กสาวตาบอดที่นั่งดูละครโทรทัศน์ด้วยกันกับชายที่ทำงานที่ลานจอดรถ โดยใช้เวลาพัฒนาบทนานถึง 1 ปี โดยกล่าวว่าเป็นเรื่องราวสำหรับคนหนุ่มสาวที่ไร้ซึ่งความหวัง และขาดความรักที่ใช้ชีวิตอยู่ในกรุงโซลในยุคปัจจุบัน และได้นักแสดงที่มีชื่อเสียงของเกาหลีใต้มารับบทนำ คือ ฮัน ฮโย-จู และโซ จี-ซ็อบ โดยเฉพาะโซ จี-ช็อบ ที่ได้ทุ่มเทด้วยการฟิตร่างกายและฝึกซ้อมมวยอย่างจริงจังก่อนการถ่ายทำนานหลายเดือน
ภาพยนตร์ออกฉายรอบปฐมทัศน์ในงานเทศกาลภาพยนตร์นานาชาติปูซาน 2011 และมียอดผู้ชมทั่วประเทศ 1,027,614 คน และยังมีการนำไปสร้างใหม่เป็นภาพยนตร์อินเดีย ในภาษากันนาดา ในชื่อ "Boxer" ในปี ค.ศ. 2015 และภาษาฮินดีในปี ค.ศ. 2016 ในชื่อ "Do Lafzon Ki Kahani"
บ่อเต็น

บ่อเต็น  หรือ บ่อเตน  เป็นหมู่บ้านแห่งหนึ่งในเขตปกครองของเมืองหลวงน้ำทา แขวงหลวงน้ำทา ประเทศลาว อยู่ฝั่งตรงข้ามกับบ่อหาน มณฑลยูนนาน ประเทศจีน ประชากรส่วนใหญ่ในบ่อเต็นใช้ภาษาจีนมาตรฐานเป็นภาษาในการสื่อสาร
อดีตบ่อเต็นและใกล้เคียงเป็นแหล่งต้มเกลือสินเธาว์มาแต่โบราณ เพราะมีชั้นหินเกลือใต้ดินที่มีความหนาแน่นของความเค็มสูง เอกสารราชวงศ์ถังระบุว่าพื้นที่แถบนี้เป็นแหล่งเกลือร้อยบ่อ กระทั่ง พ.ศ. 2437 ฝรั่งเศสเข้าควบคุมการค้าเกลือในย่านนี้ ภายหลังการค้าเกลือโรยรา และเพิ่งได้รับการฟื้นฟูใหม่เมื่อไม่นานมานี้ 
ในปี พ.ศ. 2545 มีการก่อสร้างกาสิโนและโรงแรมขนาดใหญ่หลายแห่งในบ่อเต็น ซึ่งผู้ใช้บริการส่วนใหญ่เป็นชาวจีนที่ข้ามฝั่งมาเล่นการพนัน เพราะเป็นเรื่องที่ผิดกฎหมายในจีน ครั้นในปี พ.ศ. 2554 รัฐบาลจีนได้กดดันให้ลาวปิดตัวกาสิโนลง ตามรายงานข่าวให้ข้อมูลว่านักพนันชาวจีนไม่สามารถชำระหนี้สินได้ ทรัพย์สินต่าง ๆ จึงถูกยึด บ้างถูกกักขัง ทำร้าย และฆาตกรรม หลังจากนั้นเป็นต้นมากาสิโนและโรงแรมเกือบทั้งหมดจึงปิดตัวลง
ต่อมาประเทศจีนและได้มีโครงการก่อสร้างเขตเศรษฐกิจบ้านบ่อหาน-บ่อเต็น  บนพื้นที่ 20 ตารางกิโลเมตร ก็เพื่อพัฒนาให้บ่อเต็นเป็นเมืองที่ทันสมัย แบ่งเป็นย่านการค้า ศูนย์แปรรูปสินค้าเพื่อการส่งออก เขตท่องเที่ยว และสนามกอล์ฟ โดยบ่อเต็นจะมีคณะบริหารงานอิสระภายใต้การดูแลของรัฐบาลกลางของลาว นอกจากนี้ยังมีการก่อสร้างสถานีรถไฟและเส้นทางรถไฟผ่านบ้านบ่อเต็น เพื่อเชื่อมต่อเมืองคุนหมิงของประเทศจีนกับเวียงจันทน์ เมืองหลวงของลาว เพื่อประโยชน์เชิงพาณิชย์
ซอลอเลอเวอ

ซอลอเลอเวอ  เป็นเมืองทางตะวันตกของประเทศฮังการี อยู่ในเขตเทศมณฑลซอลอ ในปี ค.ศ. 2004 มีประชากร 3,228 คน และมีเนื้อที่ 52.64 ตารางกิโลเมตร ซึ่งประชากรส่วนใหญ่ของเมืองมักจะนับถือคาทอลิก โดยคิดเป็นร้อยละ 90 ของประชากรทั้งหมด
เวป (เทศมณฑลว็อช)

เวป  เป็นเมืองทางตะวันตกของประเทศฮังการี อยู่ในเขตเทศมณฑลว็อช ในปี ค.ศ. 2004 มีประชากร 3,591 คน และมีเนื้อที่ 32.89 ตารางกิโลเมตร ซึ่งประชากรส่วนใหญ่ของเมืองมักจะนับถือศาสนาคริสต์ โดยคิดเป็นร้อยละ 90 ของประชากรทั้งหมด
จักรพรรดิซากูรามาจิ

เทรูฮิโตะ (8 กุมภาพันธ์ ค.ศ. 1720 – 28 พฤษภาคม ค.ศ. 1750) ได้รับการเลื่อนพระเกียรติหลังสวรรคตเป็น จักรพรรดิซากูรามาจิ  เป็นจักรพรรดิญี่ปุ่นองค์ที่ 115 ตามลำดับการสืบราชสันตติวงศ์แบบดั้งเดิม พระองค์ขึ้นสืบราชบัลลังก์เป็นจักรพรรดิในปี 1735 ครองราชย์จนถึงปี 1747 จึงสละราชบัลลังก์ เช่นเดียวกับจักรพรรดิองค์ก่อน ๆ ในยุคเอโดะ โชกุนตระกูลโทกูงาวะเป็นผู้ปกครองญี่ปุ่น
บทบาทของจักรพรรดิคือผู้นำทางศาสนาที่มีพระราชอำนาจจำกัด เมื่อจักรพรรดิซากูรามาจิได้รับอนุญาตจากโชกุนให้ฟื้นฟูพิธีกรรมบางอย่าง สถานการณ์ก็เปลี่ยนแปลงไป พิธีกรรมต่าง ๆ เช่น เทศกาลเก็บเกี่ยวผลผลิต ซึ่งเคยถูกห้ามมายาวนานกว่า 250 ปี กลับมาได้รับอนุญาตให้จัดขึ้นอีกครั้ง จักรพรรดิซากูรามาจิมีจักรพรรดินี 1 พระองค์ พระสนม 1 พระองค์ พระองค์มีพระโอรสธิดารวม 4 พระองค์ พระโอรสองค์โตของพระองค์คือ เจ้าชายโทฮิโตะ (ต่อมาคือจักรพรรดิโมโมโซโนะ) และพระธิดาองค์ที่ 2 คือ เจ้าหญิงโทชิโกะ (ต่อมาคือจักรพรรดินีโกะ-ซากูรามาจิ) จักรพรรดิซากูรามาจิสวรรคตเมื่อวันที่ 28 พฤษภาคม 1750 ซึ่งเป็นเวลาเกือบ 3 ปีหลังจากพระองค์สละราชบัลลังก์
เหตุการณ์ในพระชนม์ชีพของจักรพรรดิซากูรามาจิ.
ช่วงต้นพระชนม์.
ก่อนที่จักรพรรดิซากูรามาจิจะขึ้นสืบราชบัลลังก์ดอกเบญจมาศ พระองค์มีพระนามเดิมว่า เจ้าชายเทรูฮิโตะ (昭仁) เจ้าชายเทรูฮิโตะประสูติเมื่อวันที่ 8 กุมภาพันธ์ 1720 เป็นพระราชโอรสองค์ใหญ่ของจักรพรรดินากามิกาโดะ เหตุการณ์ในช่วงต้นพระชนม์ของเจ้าชายเทรูฮิโตะคือเอโดะกลายเป็นเมืองที่มีประชากรมากที่สุดในโลกในปี 1721 ด้วยจำนวนประชากรถึง 1.1 ล้านคน ในวันที่ 17 กรกฎาคม 1728 เจ้าชายเทรูฮิโตะได้รับการสถาปนาเป็นรัชทายาท และได้รับพระอิสริยยศก่อนขึ้นครองราชย์ว่า "วากะโนะมิยะ" (若宮) เหตุการณ์สำคัญเพียงเหตุการณ์เดียวหลังจากนั้นคือภัยพิบัติในปี 1732–33 ที่เรียกว่า "ความอดอยากปีเคียวโฮ" เหตุการณ์นี้เกิดจากฝูงตั๊กแตนที่เข้าทำลายพืชผลทางการเกษตรในชุมชนเกษตรกรรมรอบทะเลสาบ
ครองราชย์.
เจ้าชายเทรูฮิโตะขึ้นครองราชย์เป็นจักรพรรดิซากูรามาจิ เมื่อวันที่ 13 เมษายน 1735 เมื่อจักรพรรดินากามิกาโดะ พระราชบิดา สละราชบัลลังก์ให้ โดยเปลี่ยนชื่อศักราชจากเคียวโฮเป็นเก็มบุน เพื่อเป็นการเฉลิมฉลองเหตุการณ์นี้
พระบรมวงศานุวงศ์.
จักรพรรดิซากูรามาจิมีพระราชโอรสธิดาอย่างน้อย 3 พระองค์จากพระมเหสี 2 พระองค์:
พระราชโอรสธิดา.
จักรพรรดิซากูรามาจิมีพระราชโอรสธิดา 3 พระองค์จากพระมเหสีและพระสนม
ฟริทซ์ แกร์ลิช

คาร์ล อัลแบร์ท ฟริทซ์ (มิชชาเอล) แกร์ลิช (15 กุมภาพันธ์ 1883 – 30 มิถุนายน 1934) เป็นนักข่าวและนักประวัติศาสตร์ชาวเยอรมัน เป็นผู้ก่อตั้งหนังสือพิมพ์ต่อต้านอดอล์ฟ ฮิตเลอร์ และพรรคนาซี ฟริทซ์นั้นมองเห็นความชั่วร้ายของอุดมการณ์ของฮิตเลอร์และพรรคนาซีจึงได้เขียนหนังสือพิมพ์โจมตีฮิตเลอร์และพรรคนาซีตลอดมา หลังจากฮิตเลอร์และพรรคนาซีมีอำนาจมากขึ้นในเยอรมนี เขาถูกจับกุมและส่งไปที่ค่ายกักกันดัคเคา และถูกฆ่าตายที่นั่นในระหว่างเหตุการณ์คืนมีดยาว เมื่อวันที่ 30 มิถุนายน ค.ศ.1934
อุ้ยเสี่ยวป้อ จอมยุทธเย้ยยุทธจักร

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
อุ้ยเสี่ยวป้อ จอมยุทธเย้ยยุทธจักร หรือในปัจจุบันคือ อุ้ยเสี่ยวป้อ ภาค 1  เป็นภาพยนตร์ฮ่องกงกำลังภายในแนวตลก สร้างขึ้นเมื่อปี ค.ศ. 1992 กำกับโดย หวังจิง เป็นภาพยนตร์ที่สร้างมาจากเรื่อง อุ้ยเสี่ยวป้อ ของกิมย้ง นำแสดงโดยโจว ซิงฉือ, หลิน ชิงเสีย เรื่องราวที่ว่าด้วยอุ้ยเสี่ยวป้อ ภาคต่อไปของภาพยนตร์เรื่องนี้คือ อุ้ยเสี่ยวป้อ จอมยุทธเย้ยยุทธจักร 2 ที่ออกฉายในปีเดียวกัน
เนื้อเรื่อง.
อุ้ยเสี่ยวป้อ มีนิสัย กะล่อน ฉลาดเฉลียว รู้จักเอาตัวรอด จนวันหนึ่งเขาได้ช่วยชีวิตประมุขพรรคฟ้าดินไว้ได้ เฉินจิ้นหนานจึงได้รับเขาเป็นศิษย์และกลายเป็นหัวหน้าพรรคฟ้าดิน จนถูกส่งตัวเข้าไปในวังหลวงเพื่อสังหาร คังซีฮ่องเต้ แต่กับเกิดเหตุการณ์พลิกผัน ทำให้เขากลายเป็นสหายของคังซีฮ่องเต้ ไปโดยไม่รู้ตัว
เกลี เราบัล

อังเกอลา มาเรีย "เกลี" เราบัล  เป็นหลานสาวของลูกพี่ลูกน้องที่ร่วมฝ่ายบิดาของอดอล์ฟ ฮิตเลอร์ เกิดในเมืองลินทซ์, ออสเตรีย-ฮังการี. เธอเป็นลูกคนที่สองและลูกสาวคนโตของลีโอ เราบัล ซีเนียร์.กับพี่สาวร่วมบิดาของฮิตเลอร์ แองเจลา เราบัล. เธอได้อาศัยและอยู่ภายใต้การดูแลของลุงของเธอ(ฮิตเลอร์)เมื่อปี 1925 ฮิตเลอร์หลงรักเธอมากจนถึงขนาดประกาศว่า เธอคือรักแรกของเขา ต่อมาเธอเสียชีวิตเมือวันที่ 18 กันยายน 1931 โดยถูกระบุว่า เธอฆ่าตัวตาย สาเหตุนั้นมาจากได้รับความกดดันจากการดูแลคุมเข้มงวดของฮิตเลอร์มากเกินไป แต่ทว่าก็มีบางหลายคนไม่เชื่อว่าเธอฆ่าตัวตายแต่กลับถูกฆ่าตายโดยฮิตเลอร์เพราะเชื่อว่าฮิตเลอร์กับเกลีมีความสัมพันธ์ทางเพศแบบรุนแรง(ซาดิสม์และมาโซคิสม์) ฮิตเลอร์รู้สึกว่าจะควบคุมเกลีไม่ได้และเธอจะแฉความลับไปให้สาธารณชนรับรู้ นอกจากนั้นยังเชื่อว่าเธอไปมีความสัมพันธ์กับชาวยิว ฮิตเลอร์รับรู้และโกรธจัดมากจนถึงกับสั่งพวกเอสเอสให้ฆ่าเธอแต่กลับไม่ได้ปรากฏแก่ความจริงใด ต่อมาศพของเธอถูกฝังไปที่สุสานกลางในเมืองกรุงเวียนนา ประเทศออสเตรีย
การตายของเกลีนั้นทำให้ฮิตเลอร์โศกเศร้าเสียใจเป็นเวลาหลายวัน ห้องนอนของเธอที่แบร์กฮอฟ บ้านพักตากอากาศส่วนตัวในรัฐบาวาเรียถูกให้คงสภาพเอาโดยห้ามเปลี่ยนแปลงใดๆ ฮิตเลอร์ได้แขวนภาพวาดของเธอในห้องส่วนตัวและที่สถานทูตเยอรมนีในกรุงเบอร์ลิน
หลี่หง

เจ้าชายหลี่หง (ค.ศ. 652-25 พฤษภาคม ค.ศ. 675) หรือ พระนามทางการหลังสวรรคต จักรพรรดิเซี่ยวจิง (孝敬皇帝) เสด็จพระราชสมภพเมื่อ ค.ศ. 652 เป็นพระราชโอรสองค์ที่ 5 ของจักรพรรดิถังเกาจง และ จักรพรรดินีอู่ ทรงได้รับการสถาปนาเป็นพระรัชทายาทเมื่อ ค.ศ. 656 ทรงเจริญพระชนมพรรษา 4 พรรษา เจ้าชายหลี่หงทรงมีพระปรีชาสามารถทั้งด้านการทหารและการปกครองแต่พระพลานามัยไม่ค่อยแข็งแรงตั้งแต่ทรงพระเยาว์
เจ้าชายหลี่หง เสด็จสวรรคตกะทันหันเมื่อวันที่ 25 พฤษภาคม ค.ศ. 675 ขณะมีพระชนมพรรษา 23 พรรษา ซึ่งบางหลักฐานกล่าวว่าดเจ้าชายหลี่หงถูกปลงพระชนม์ด้วยการวางยาตามพระราชดำรัสสั่งของจักรพรรดินีอู่ (พระราชมารดา)
เบส (สุนัข)

เบส หรือ อีเบส เป็นสุนัขทรงเลี้ยงในพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัวที่ปรากฏในพระราชหัตถเลขา แต่จากที่พระองค์มีพระราชกรณียกิจจำนวนมากและไม่มีเวลาให้กับสุนัขนี้ พระองค์จึงพระราชทานให้พระเจ้าบรมวงศ์เธอ กรมหลวงทิพยรัตนกิริฎกุลินีทรงเลี้ยงต่อ
ประวัติ.
เบส หรือ อีเบส เป็นสุนัขพันธุ์เทร์เรีย (Terrier) เพศเมีย มีขนสีขาวสะอาด เป็นหนึ่งในสุนัขทรงเลี้ยงเท่าที่ปรากฏนามในพระบาทสมเด็จพระจุลจอมเกล้าเจ้าอยู่หัว แต่สุนัขนี้มีความฉลาดเฉลียว พระบาทสมเด็จพระจุลจอมเกล้าเจ้าอยู่หัวมีพระราชหัตถเลขาแด่พระเจ้าบรมวงศ์เธอ กรมหลวงทิพยรัตนกิริฎกุลินี พระราชขนิษฐา ให้ทรงทราบเกี่ยวกับสุนัขนี้ ความว่า "...รับรองว่าอีเบสนี้ฉลาดเป็นแน่ เดี๋ยวนี้รู้ภาษากว่าอ้ายปรินซ์ [สุนัขทรงเลี้ยงเพศผู้] เสียแล้ว ทั้งอ่อนกว่า..." 
แต่เบสมีข้อเสียคือดีใจอย่างตื่นตูมเมื่อได้พบกับเจ้าของ ซึ่งในขณะนั้นพระบาทสมเด็จพระจุลจอมเกล้าเจ้าอยู่หัวยังทรงเลี้ยงอยู่ ทรงกล่าวว่า "...เวลาฉันตื่นนอน ต้องให้คนยึดไว้เสียให้แน่นจนความดีใจนั้นซาแล้วจึงปล่อย" และ "...เวลาไปไหนกลับมาเร่งรวังตัว อาจจะโผนขึ้นถึงหน้าอกนอนหงายทั้วยืนด้วยความคิดถึง แลกระโดดขึ้นกระโดดลงบนตักตะกุยตะกายจนเลือดออก" และทรงกล่าวสรุปว่าเบสเป็นสุนัขที่ "...สันดานยินดีแรง..." แม้จะซุกซนและมีแรงเยอะ โดยทรงกล่าวว่า "...เพราะตีนมันตีนเดียวถีบอ้ายปรินซ์นอนหงาย" แต่พระองค์ยืนยันว่าเบสไม่ดุ และกินค่อนข้างจุเสียด้วย
แม้พระบาทสมเด็จพระจุลจอมเกล้าเจ้าอยู่หัวจะทรงมีพระเมตตาต่อเบส และเบสก็จะแสดงความจงรักภักดีต่อพระองค์มากก็ตาม แต่ก็ทรงตระหนักว่าเบสเป็นสุนัขที่ชอบอยู่ใกล้ชิดกับเจ้าของตลอดเวลา แต่ด้วยมีพระราชกิจต่าง ๆ ทำให้พระองค์ไม่สามารถมีเวลาให้แก่เบสได้ รวมทั้งนิสัยของเบสที่มักจะเห่าเสียงดัง จึงพระราชทานเบสแก่พระเจ้าบรมวงศ์เธอ กรมหลวงทิพยรัตนกิริฎกุลินีทรงเลี้ยงต่อ พระองค์อนุญาตให้กรมหลวงทิพยรัตนกิริฎกุลินีเฆี่ยนตีเบสได้หากสร้างความเดือดร้อนวุ่นวาย แต่ทรงกำชับว่าเบสควรผสมพันธุ์กับปรินซ์ สุนัขทรงเลี้ยงเพศผู้ที่มีสีขาวเช่นเดียวกัน และไม่ทรงต้องการให้เบสไปผสมพันธุ์กับสุนัขอื่น พระองค์กล่าวว่า "...ที่หวงเช่นนี้เพราะหมาที่ขาวบริสุทธิ์เป็นแก้วแท้มีอ้ายปรินซ์กับอีเบส 2 ตัวเท่านั้น ที่มาใหม่ก็ไม่ขาวเหมือน..."
การเปรียบเทียบยศทหารเกาหลี

ตารางข้างล่างต่อไปนี้คือข้อมูลการเปรียบเทียบยศทหารเกาหลี ในยุคสมัยต่าง
ยศทหารกิตติมศักดิ์.
ยศเหล่านี้เป็นยศพิเศษ จึงไม่นำมาพิจารณาเป็นยศหลัก
ชั้นประทวน.
กองทัพบก.
จ่าสิบเอกพิเศษ
원사
วอนซา
จ่าสิบเอก
상사
ซังซา
จ่าสิบโท
중 사
จุงซา
จ่าสิบตรี
하사
ฮาซา
สิบเอก
병장 
พยองจัง
สิบโท
상등병
ซังดึงพยอง
สิบตรี
일등병
อิลดึงบยอง
พลทหาร
이등병
อีดึงบยอง
มัสยา

มัสยา เป็นบทประพันธ์ของ พนมเทียน สร้างเป็นภาพยนตร์ครั้งแรกในปีพ.ศ. 2500 โดย ศิริ ศิริจินดา เป็นผู้กำกับ อดุลย์ ดุลยรัตน์ รับบทเป็นพระเอก และมิสคูมี่ นักร้องชาวฮ่องกงรับบทเป็นนางเอก
ต่อมาได้สร้างเป็นละครโทรทัศน์แนว ดราม่า โรแมนติก คอมเมดี้ ออกอากาศทาง สถานีโทรทัศน์สีกองทัพบกช่อง 7 ถึงสามครั้ง ครั้งแรกในปี พ.ศ. 2528 ศรัณยู วงษ์กระจ่าง และ มนฤดี ยมาภัย แสดงนำ พ.ศ. 2543 พีดี วิดีโอ โปรดักชั่น สร้าง ภาสุรี-พงษ์สนิท สนิทวงศ์ ณ อยุธยา เขียนบทโทรทัศน์ รุจน์ รณภพ กำกับการแสดง แอนดริว เกร้กสัน, บัวชมพู ฟอร์ด, ธนิสร สัตยมงคล, จุฑามาศ จันทศร นำแสดง ออกอากาศเมื่อ 22 มกราคม 2543 – 13 กุมภาพันธ์ 2543 ต่อจากละครกิจกรรมชายโสด
และในปี พ.ศ. 2560 ค่าย พอดีคำ นำมาสร้างใหม่ ปณธี ศุภศักดิ์สุทัศน์ เขียนบทโทรทัศน์ วลีทิพย์ นันทเอกพงศ์ กำกับการแสดง มิกค์ ทองระย้า, มุกดา นรินทร์รักษ์, พีรวัศ กุลนันท์วัฒน์, สุภาพร มะลิซ้อน นำแสดง ออกอากาศ ทุกวันวันจันทร์–อังคาร เวลา 20.15 น.-22.30 น. ทางช่อง 7 เริ่มตอนแรกวันอังคารที่ 25 กรกฎาคม พ.ศ. 2560−วันอังคารที่ 19 กันยายน พ.ศ. 2560 ต่อจากละครเรือนพะยอม 
การตอบรับ.
คำวิจารณ์.
ละครมัสยา ได้รับกระแสตอบรับเรตติ้งดี
เรตติ้ง.
การตอบรับของละครเรื่องนี้ทั้งหมด 17 ตอน ตอนที่ได้ออกอากาศไป (เมื่อวันที่ 25 กรกฎาคม พ.ศ. 2560 – 19 กันยายน พ.ศ. 2560) Nielsen ได้วัดค่าเฉลี่ยเรตติ้งละครจากผู้ชมทั่วประเทศไทยทั้งหมด 17 ตอน อยู่ที่ 6.38
เรตติ้งที่มีอันดับสูงที่สุดในละครแต่ละตอนจะแสดงด้วย สีเขียว, เรตติ้งที่มีอันดับต่ำที่สุดในละครแต่ละตอนจะแสดงด้วย สีแดง, เรตติ้งเฉลี่ยของละครจะแสดงด้วย สีน้ำเงิน
สาธารณรัฐฮังการีที่ 2

สาธารณรัฐฮังการีที่สอง  เป็นสาธารณรัฐระบบรัฐสภาที่จัดตั้งในระยะเวลาอันสั้น ภายหลังจากการล้มเลิกของ ราชอาณาจักรฮังการี เมื่อวันที่ 1 กุมภาพันธ์ ค.ศ. 1946 ต่อมาสาธารณรัฐที่สองได้ยุติลงในวันที่ 20 สิงหาคม ค.ศ. 1949 โดยถูกแทนที่ด้วยสาธารณรัฐประชาชนฮังการี
สาธารณรัฐประกาศจัดตั้งขึ้นอย่างเป็นทางการภายหลังจากการยึดครองฮังการีของสหภาพโซเวียตเมื่อสิ้นสุดสงครามโลกครั้งที่สอง และการล้มล้างระบอบราชาธิปไตยของฮังการีอย่างเป็นทางการในเดือนกุมภาพันธ์ ค.ศ. 1946 ซึ่งราชบัลลังก์ได้ว่างลงตั้งแต่ปี ค.ศ. 1918 ในช่วงแรกของสาธารณรัฐมีลักษณะเป็นรัฐบาลผสมระหว่างฝ่ายสนับสนุนประชาธิปไตย โดยส่วนใหญ่จะเป็นพรรคเกษตรกรรายย่อยอิสระ และพรรคคอมมิวนิสต์ฮังการี ด้วยการสนับสนุนจากโซเวียต สมาชิกคอมมิวนิสต์ส่วนใหญ่ได้รับตำแหน่งทางการเมืองที่สำคัญในคณะรัฐมนตรีชุดใหม่ โดยเฉพาะอย่างยิ่งในกระทรวงมหาดไทย ถึงแม้ว่าพรรคเกษตรรายย่อยจะได้รับชัยชนะอย่างถล่มทลายในการเลือกตั้งในปี ค.ศ. 1945 จากตำแหน่งทางการเมืองของสมาชิกคอมมิวนิสต์ ทำให้สามารถใช้อุบายทางการเมืองเพื่อกำจัดศัตรูฝ่ายตรงข้ามทีละส่วนอย่างเป็นระบบ ผ่านการวางอุบายทางการเมืองและการวางแผนการที่แยบยล ซึ่งดำเนินการโดยผู้นำคอมมิวนิสต์อย่าง มาทยาช ราโกชี ที่เรียกว่า "กลวิธีชอลอมิ"
ในเดือนมิถุนายน ค.ศ. 1947 พรรคคอมมิวนิสต์สามารถโค่นล้มพรรคเกษตรรายย่อยได้ในฐานะศัตรูทางการเมืองผ่านการจับกุมและเนรเทศผู้นำหลักของพรรคออกนอกประเทศไปเป็นจำนวนมาก และถูกควบคุมอย่างเข้มข้นจากรัฐบาล พร้อมผู้ติดตามจากนายกรัฐมนตรี จากการเลือกตั้งครั้งใหม่ในเดือนสิงหาคม ค.ศ. 1947 คะแนนเสียงของพรรคคอมมิวนิสต์เพิ่มขึ้น ถึงแม้ว่าพรรคที่ไม่ใช่คอมมิวนิสต์จะได้คะแนนเสียงเท่ากันกับในปี ค.ศ. 1945 และการเลือกตั้งก็เต็มไปด้วยการโกงและการข่มขู่คุกคาม มีการวางแผนการของคอมมิวนิสต์และการใช้กลอุบายเพื่อกวาดล้างพรรคฝ่ายค้านที่เหลือส่วนใหญ่ในปีต่อมา โดยไม่คำนึงถึงสิ่งใด ๆ เหตุการณ์นี้สิ้นสุดลง เนื่องจากการรวมตัวกันกับพรรคประชาธิปไตยสังคมนิยมแห่งฮังการีในเดือนมิถุนายน ค.ศ. 1948 เพื่อจัดตั้ง พรรคแรงงานประชาชนฮังการี โดยพื้นฐานแล้วเป็นการขยายตัวของพรรคคอมมิวนิสต์ภายใต้ชื่อใหม่ ได้มีการโอนกิจการอุตสาหกรรมส่วนใหญ่มาเป็นของรัฐ ซึ่งเป็นส่วนหนึ่งที่ส่งผลให้เศรษฐกิจและสังคมของฮังการีได้รับอิทธิพลของโซเวียต และเมื่อประเทศเข้าสู่ขอบเขตอิทธิพลของสหภาพโซเวียต ในเดือนสิงหาคม ค.ศ. 1949 ประเทศได้รับการประกาศอย่างเป็นทางการว่าเป็นสาธารณรัฐประชาชน โดยพรรคคอมมิวนิสต์เป็นพรรคการเมืองเดียวของรัฐที่ถูกต้องตามกฎหมาย ระบอบการปกครองนี้ยังคงดำรงอยู่ต่อไป ยกเว้นช่วงระยะเวลาสั้น ๆ เนื่องจากการปฏิวัติฮังการีในปี ค.ศ. 1956 จนกระทั่งการล่มสลายของระบอบคอมมิวนิสต์ในฮังการีในปี ค.ศ. 1989–90
จักรพรรดิโมโมโซโนะ

โทฮิโตะ (14 เมษายน ค.ศ. 1742 – 31 สิงหาคม ค.ศ. 1762) ได้รับการเลื่อนพระเกียรติหลังสวรรคตเป็น จักรพรรดิโมโมโซโนะ  เป็นจักรพรรดิญี่ปุ่นองค์ที่ 116 ตามธรรมเนียมการสืบราชสันตติวงศ์ รัชสมัยของจักรพรรดิโมโมโซโนะเกิดขึ้นตั้งแต่ ค.ศ. 1747 จนกระทั่งสวรรคตใน ค.ศ. 1762 รัชสมัยของจักรพรรดิโมโมโซโนะส่วนใหญ่เงียบสงบ โดยมีเพียงเหตุการณ์เดียวที่เกิดขึ้นเกี่ยวข้องกับคูเงะจำนวนหนึ่งที่สนับสนุนการฟื้นฟูการปกครองโดยตรงของจักรพรรดิ คูเงะเหล่านี้ถูกลงโทษโดยโชกุน ผู้มีอำนาจโดยพฤตินัยในประเทศ
จักรพรรดิโมโมโซโนะมีโอรส 2 องค์กับ นางสนองพระโอษฐ์ แต่พระองค์เสด็จสวรรคตเมื่อพระชนมายุยังน้อยใน ค.ศ. 1762 การสืบราชสันตติวงศ์ตกอยู่กับเจ้าหญิงโทชิโกะ พระเชษฐภคินี (พี่สาว) ของจักรพรรดิโมโมโซโนะซึ่งกลายเป็น จักรพรรดินีโกะ-ซากูรามาจิ เนื่องจากโอรสของ จักรพรรดิโมโมโซโนะ พระชนมายุยังน้อย จักรพรรดินีโกะ-ซากูรามาจิ จึงกลายเป็นจักรพรรดินีผู้สำเร็จราชการแทนพระองค์ของ จักรพรรดิโกะ-โมโมโซโนะ ในอนาคตจนกว่าจะบรรลุนิติภาวะบริหารราชการแผ่นดินได้ด้วยพระองค์เอง
เหตุการณ์ในพระชนม์ชีพของโมโมโซโนะ.
พระนชม์ชีพช่วงต้น.
ก่อนที่โมโมโซโนะขึ้นครองราชบัลลังก์ดอกเบญจมาศ พระองค์มีพระนามส่วนพระองค์ ("อิมินะ") ว่า โทฮิโตะ  โทฮิโตะเป็นพระราชโอรสองค์แรกในจักรพรรดิซากูรามาจิกับพระสนมนามซาดาโกะ (定子) (สมเด็จพระจักรพรรดินี พระพันปีหลวงไคเม, 開明門院) พระอิสริยยศก่อนขึ้นครองราชย์ของโทฮิโตะคือ "ยาโฮะ-โนะ-มิยะ" (八穂宮) และภายหลังเป็น "ซาจิ-โนะ-มิยะ" (茶地宮) เจ้าชายโทฮิโตะได้รับการแต่งตั้งเป็นมกุฎราชกุมารในวันที่ 25 เมษายน ค.ศ. 1747
พระบรมวงศานุวงศ์.
จักรพรรดิโมโมโซโนะมีนางสนองพระโอษฐ์พระองค์เดียวนามว่า อิจิโจ โทมิโกะ และให้กำเนิดพระราชโอรสอย่างน้อย 2 พระองค์
สมเด็จพระพุทธโฆษาจารย์ (ฤทธิ์ ธมฺมสิริ)

สมเด็จพระพุทธโฆษาจารย์ นามเดิม ฤทธิ์ ฉายา ธมฺมสิริ เป็นสมเด็จพระราชาคณะ เจ้าคณะใหญ่ฝายเหนือและอดีตเจ้าอาวาสวัดบพิตรพิมุขวรวิหารและวัดอรุณราชวรารามราชวรมหาวิหาร
ประวัติ.
สมเด็จพระพุทธโฆษาจารย์ มีนามเดิม ฤทธิ์ หรือ ริด เกิดเมื่อวันเสาร์ ขึ้น 7 ค่ำ เดือน 7 ปีระกา ตรงกับวันที่ 10 เมษายน พ.ศ. 2380 เมื่ออายุได้ 10 ขวบ ได้ศึกษากับพระมหาพลาย วัดนาคกลาง หลังโกนจุก ได้บวชเป็นสามเณรอยู่วัดราชบุรณราชวรวิหาร เข้าสอบพระปริยัติธรรมครั้งแรกในปีระกา พ.ศ. 2391 ณ วัดพระเชตุพนฯ ได้เปรียญธรรม 3 ประโยค พระบาทสมเด็จพระนั่งเกล้าเจ้าอยู่หัวทรงพระเมตตามาก ตรัสว่า "เด็กขนาดนี้กำลังจะจับเป็ดจับไก่ แต่สามเณรฤทธิ์อุตส่าห์เล่าเรียนจนแปลหนังสือได้เป็นเปรียญ" จึงพระราชทานรางวัล 1 ชั่ง 
ปีมะเส็ง พ.ศ. 2400 อุปสมบทที่วันราชบุรณฯ โดยมีพระธรรมวโรดม (สมบุรณ์) เป็นพระอุปัชฌาย์ และเข้าแปลพระปริยัติธรรมอีกครั้งขณะพรรษา 8 ได้อีก 2 ประโยค จึงเป็นเปรียญธรรม 5 ประโยค ต่อมาพระบาทสมเด็จพระจอมเกล้าเจ้าอยู่หัวพระราชทานตาลปัตรพื้นโหมดเป็นเกียรติยศพิเศษ เพราะท่านเทศนาได้ดีต้องพระทัย
หลังจากได้รับแต่งตั้งเป็นพระราชาคณะ พระบาทสมเด็จพระจุลจอมเกล้าเจ้าอยู่หัวโปรดให้ท่านไปครองวัดบพิตรพิมุข ต่อมาวันที่ 22 มิถุนายน พ.ศ. 2441 ขณะดำรงสมณศักดิ์เป็นพระธรรมวโรดม ท่านได้รับโปรดเกล้าฯ ให้ไปอยู่วัดอรุณราชวราราม โดยมีพระครูปลัด 1 รูป พระครูฐานานุกรม 3 รูป พระเปรียญ 2 รูป สามเณรเปรียญ 1 รูป พระอันดับ 7 รูป ติดตามไปอยู่ด้วย
มรณภาพ.
สมเด็จพระพุทธโฆษาจารย์ อาพาธเป็นโรคชรา มรณภาพเมื่อวันพุธที่ 22 เมษายาน พ.ศ. 2456 เวลา 3 ยาม ปีฉลู สิริอายุได้ ในวันต่อมา เวลาบ่าย 5 โมงเศษ สมเด็จพระเจ้าน้องยาเธอ เจ้าฟ้าฯ กรมหลวงพิษณุโลกประชานาถ เสด็จแทนพระองค์ไปพระราชทานน้ำหลวงอาบศพ สมเด็จพระเจ้าน้องยาเธอ เจ้าฟ้าฯ กรมหลวงนครสวรรค์วรพินิต สวมลอมพอกโหมดถวายศพ แล้วเจ้าพนักงานยกศพตั้งบนแว่นฟ้า 2 ชั้น ประกอบโกศไม้สิบสอง แวดล้อมด้วยฉัตรเครื่อง 9 คัน แล้วสมเด็จพระเจ้าบรมวงศ์เธอ เจ้าฟ้าฯ กรมพระยาภาณุพันธุวงษ์วรเดช ทอดไตร 10 ไตร และผ้าขาว 20 พับ พระราชทานบังสุกุล และให้พระพิธีธรรมสวดพระอภิธรรมทุกวันมีกำหนด 1 เดือน